Ada Rasa Cecair Keluar Dari Faraj Tapi Bukan Keputihan? Semak Tanda-Tanda Kanser Rahim Ini

Barah rahim adalah antara kanser yang paling menakutkan wanita. Tetapi apakah penyebab kanser rahim untuk terjadi dan bagaimana dengan rawatannya? Jika anda ingin mengetahui lebih lanjut mengenai keadaan ini, teruskan pembacaan anda.

Untuk mendapatkan lebih banyak info tentang Kanser sila dapatkannya
di sini.

Definisi

Apakah itu Kanser Rahim?

Kanser rahim adalah sejenis kanser yang tumbuh dari dinding rahim, iaitu epidermis di dalam rahim, samada serviks atau uterus.

Rahim, termasuk serviks dan uterus, terletak di antara pundi kencing dan rektum. Serviks berhubung dengan faraj, manakala tubuh rahim berhubung dengan tiub fallopian.

Selain itu, penyebab kanser rahim juga boleh tumbuh dari lapisan tisu rahim. Kanser jenis ini adalah jarang dan ia dinamakan sebagai kanser tisu penghubung rahim.

Apakah kebarangkalian Kanser Rahim?

Kini, bilangan kes kanser rahim semakin bertambah. Kanser rahim kebanyakannya melibatkan
perempuan menopause.

Di samping itu, saintis mengatakan bahawa mereka yang menghidapi obesiti mempunyai risiko yang lebih tinggi untuk mendapat kanser rahim.

Simptom-simptom

Apakah simptom-simptom Kanser Rahim?

Anda barangkali mengalami beberapa simptom atau tanpa simptom. Kadangkala, simptom- simptom ini boleh disebabkan oleh penyakit lain. Anda haruslah berjumpa dengan doktor anda untuk mendapatkan kepastian. Antara simptom-simptom awal adalah:

Pendarahan, terutamanya
selepas bersetubuh
 atau menopause

Sakit perut yang kerap

Cecair atau darah akibat penipisan faraj

Rahim membesar sehingga boleh dirasai di bahagian pinggul

Simptom-simptom lain seperti
sakit perut,
 sakit dada dan penurunan berat badan kebiasaannya berlaku lewat selepas kanser sudah merebak ke organ lain.

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda harus berhubung dengan doktor sekiranya anda mengalami ma
na-mana perkara berikut:

Merasakan cecair faraj
 yang tidak normal atau pada bau, kuantiti dan warna.

Ingin mendapatkan sokongan emosi.

Menghadapi kesan sampingan dari rawatan, tanda-tanda jangkitan (demam, sakit otot, sakit kepala), atau simptom-simptom baru yang tak dapat dijelaskan.

Sekiranya anda mempunyai mana-mana tanda atau simptom yang disebut di atas atau sebarang persoalan, sila berhubung dengan doktor anda.

Setiap tubuh manusia bertindak dengan cara yang berbeza.

Oleh itu, berbincang dengan doktor anda adalah jalan yang terbaik untuk mendapatkan nasihat yang paling sesuai dengan situasi anda.

Punca

Apakah Penyebab Kanser Rahim?

Saintis masih belum menemui puncanya secara pasti.

Mereka hanya mengetahui bahawa terdapat mutasi pada sel lapisan rahim. Mutasi pada genetik menyebabkan sel yang sihat menjadi tidak normal.

Sel normal membesar dan berkembang biak di bawah kelajuan tertentu dan akhirnya akan mati pada tempoh yang tetap. Manakala sel yang tidak normal berkembang biak di luar kawalan dan tidak mati pada waktunya.

Perkumpulan sel-sel ini menghasilkan ketumbuhan atau tumor. Sel kanser menyerang tisu-tisu berhampiran dan boleh merebak ke pelbagai bahagian tubuh manusia.

Faktor-faktor Risiko

Apakah yang meningkatkan risiko saya kepada penyebab Kanser Rahim?

Terdapat banyak penyebab kanser rahim seperti:

Perubahan pada hormon perempuan. Kilang telur atau ovari menghasilkan dua hormon utama bagi perempuan-estrogen dan progesterone. Turun naik hormon ini menyebabkan perubahan pada lapisan endotelium. Penyakit yang meningkatkan kadar estrogen tetapi tidak pada progesterone akan meningkatkan risiko mendapat kanser endometrium. Sebagai contoh, fenomena ovulasi tidak normal pada perempuan yang
menghidapi sindrom ovari polisistik (PCOS)
, obesiti dan kencing manis (diabetes). Mengambil minuman yang mengandungi estrogen tanpa progesterone selepas menopause turut meningkatkan risiko penyakit ini.

Tempoh haid yang lama
. Menarche awal sebelum umur 12 tahun atau lewat menopause meningkatkan risiko disebabkan terdedah lama pada estrogen.

Tidak pernah mengandung.

Usia lanjut.

Obesiti: berat badan yang tinggi menyebabkan ketidakstabilan pada hormon dalam badan.

Rawatan
kanser payudara
 menggunakan terapi hormon (tamoxifen).

Mempunyai penyakit Hereditary Non-Polyposis Colorectal Cancer (HPNCC)

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana penyebab Kanser Rahim didiagnosis?

Doktor akan membuat diagnosis berdasarkan sejarah perubatan, pemeriksaan fizikal dan biopsi daripada endometrium.

Dalam teknik biopsi ini, doctor akan mengambil sampel tisu daripada rahim untuk melihat samada ia mempunyai sel kanser atau tidak. Doktor anda akan bertanyakan tentang simptom-simptom yang ada untuk menentukan pembesaran tumor.

Kanser serviks boleh merebak ke pundi kencing, rektum, dan organ lain. Doktor haruslah membuat ujian-ujian lain untuk menentukan tahap kanser.

Ujian-ujian tersebut termasuklah ujian pap smear, imbasan CT (computed tomography), MRI (magnetic resonance), ultrasonik, dan cuci rahim (uterine curettage).

Bagaimana pesakit Kanser Rahim dirawat?

Rawatan bergantung pada tahap kanser.

Doktor akan membuat pembedahan untuk membuang tumor di dalam rahim, ovari atau tiub fallopian mengikut tahap kanser.

Sekiranya kanser telah merebak tetapi tidak terlalu jauh, doktor boleh meminta untuk membuang tisu berhampiran atau nod limfa untuk mengelakkan kebarangkalian metastasis.

Kemudian, anda perlu menjalani radioterapi, terapi hormon, kortison dan kemoterapi untuk mengecilkan saiz kanser yang berbaki dan untuk mengelakkan kanser merebak.

Doktor pakar kanser (onkologi) akan bertanggungjawab untuk memberikan rawatan.

Rawatan kanser menyebabkan kesan sampingan dari ubat-ubatan dan bahan kimia dalam kemoterapi.

Kesan sampingannya adalah berbeza bergantung kepada jenis ubat dan bahan kimia yang digunakan. Doktor anda mungkin akan menyediakan kepada anda kumpulan sokongan dan sokongan emosi semasa tempoh rawatan.

Perubahan gaya hidup

Apakah perubahan gaya hidup dan rawatan sampingan yang boleh saya ambil untuk menangani penyebab Kanser Rahim?

Walaupun rawatan penyebab kanser rahim mengakibatkan kesan sampingan yang tidak menyenangkan dan rasa letih akibat perubahan pada penampilan dan mental, anda harus tahu bahawa anda masih boleh menjalani kehidupan yang normal dan aktif.

Anda harus berkongsi apa yang anda lalui bersama ahli keluarga dan kawan-kawan kerana ia memainkan peranan yang penting dalam tempoh rawatan anda.

Penyebab kanser rahim boleh dihadkan jika anda:

          Mencari pakar bedah dan pakar kanser yang berpengalaman dalam merawat kanser.

          Sentiasa membuat temu janji dengan doktor semasa dan selepas tempoh rawatan untuk memeriksa kesan sampingan dan pengulangan kanser.

          Kembali kepada operasi normal dan aktiviti seksual  4-8 minggu selepas pembedahan.

          Memahami sekiranya anda sudah menopause, anda tidak akan mengalami haid selepas pembedahan.

          Anda mungkin mengalami simptom hot flashes sekiranya ovari anda dibuang ketika pembedahan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Alami Masalah Perut Kembung? Jom Ketahui 5 Cara Hilangkan Sakit Perut Mencucuk!

Sakit perut yang mencucuk boleh buatkan sesiapa sahaja jadi stres. Habis pelan yang dirancang pada hari tersebut terpaksa dibatalkan angkara ketidakselesaan yang dialami. Tetapi, apakah cara hilangkan sakit perut mencucuk yang terbaik, jika anda tidak pasti puncanya?

Sakit perut boleh berlaku disebabkan pelbagai faktor. Ia boleh
berpunca daripada masalah penghadaman
, perut kembung, sembelit atau sebagai simptom penyakit lain. Sebab itulah, anda perlu berjumpa doktor jika mengalami sakit perut yang serius.

Namun, jika anda perlu ‘bertahan’ seketika dan tidak boleh berjumpa doktor dengan serta-merta, ada beberapa cara hilangkan sakit perut mencucuk yang pantas dan berkesan. Jom ikuti penjelasan kami dalam artikel di bawah.

Untuk mendapatkan lebih banyak info tentang Sistem Penghadaman, sila dapatkannya
di sini.

Tanda perut anda kembung

Ada beberapa simptom yang menandakan anda mempunyai masalah perut kembung. Selalunya, pesakit akan mengalami masalah sakit perut, ketidakhadaman dan juga
penghasilan gas yang lebih banyak daripada biasa.

Namun, mereka yang mengalami masalah perut kembung yang serius selalunya akan turut berdepan dengan simptom lain seperti:

Ada darah dalam tinja.

Penurunan berat badan yang ketara
 (tanpa mencuba).

Rasa loya.

Muntah-muntah.

Pedih ulu hati
.

Demam (disebabkan jangkitan).

Jika ini yang berlaku, jumpa doktor secepat mungkin!

5 cara hilangkan sakit perut mencucuk

Sakit perut merupakan sesuatu yang normal. Kadangkala,
anda tersalah makan
, atau terlebih makan sehingga menyebabkan perut menjadi sakit.

Namun, jangan risau. Jika anda inginkan kelegaan pantas, anda berada di tempat yang betul!

Masalah sakit perut ini boleh diselesaikan dengan mengamalkan cara pemakanan yang sihat. Antaranya:

1. Makan makanan yang kaya dengan potassium

Jika anda selalu mengambil makanan yang masin, besar kemungkinan masalah perut kembung akan berlaku dengan lebih kerap.

Jadi, sebagai cara hilangkan sakit perut mencucuk, cuba tambahkan
makanan yang kaya dengan potassium
 seperti pisang, avokado dan ubi keledek. Selain itu, pastikan anda minum air dengan banyak untuk memastikan lebihan garam dapat dikeluarkan dari badan.

2. Asparagus, makanan terbaik untuk mengubat perut kembung

Tahukah anda, asparagus merupakan antara diuretik semula jadi yang terbaik?

Jika anda ingin mengurangkan sakit perut, cuba tambahkan asparagus ke dalam diet harian anda
bersama sebiji telur rebus
 atau ikan kukus sebagai hidangan sampingan.

3. Cuba jalan kaki sebagai cara hilangkan sakit perut mencucuk

Selalunya, individu yang sakit perut akan berehat dan berbaring sepanjang hari. Sebenarnya, ini akan membuatkan perut lebih sakit! Sebagai perubahan, cuba lakukan
senaman ringan dengan cara berjalan kaki.

Berjalan dapat merangsang sistem pencernaan badan untuk berfungsi dengan lebih baik. Malah, usus juga akan mengecut dan menggalakkan pengeluaran gas dari badan. Jadi, jika anda rasa tak sedap perut, cuba sarungkan
sneakers
 dan keluar berjalan! Pasti menjadi.

Baca juga
:

Jalan Kaki, Senaman Paling Mudah Untuk Pesakit Diabetes. Tapi Ada Syarat!

Merana Sebab Perut Kembung & Berangin? Cuba 9 Tip Ini, Berkesan Hilangkan Masalah Anda!

4. Tambahkan serat dalam diet

Serat merupakan makanan utama
 yang perlu pesakit ambil untuk elakkan masalah pencernaan atau perut kembung.

Tetapi, apakah kepentingan serat untuk badan? Sebenarnya, serat membantu badan menolak makanan melalui sistem pencernaan secara efektif. Tanpanya, tinja akan menjadi keras dan
menyebabkan masalah sembelit.

Bukan itu sahaja, mereka yang tidak makan serat dengan mencukupi juga boleh mempunyai masalah cirit-birit!

5. Minum teh kamomil

Teh kamomil atau
peppermint
 sangat berkesan untuk membantu masalah kembung perut. Kedua-duanya telah digunakan secara turun-temurun untuk mengubati masalah sakit perut dan ketidakhadaman.

Cuba minum secawan teh kamomil
 atau
peppermint
 setiap hari jika anda kerap alami sembelit. Anda pasti dapat lihat perbezaannya dalam masa beberapa minggu!

Jangan lupa lakukan ‘
self-care
’ sebagai cara hilangkan sakit perut mencucuk

Jika anda sakit perut, penting untuk anda melakukan ‘
self-care
’ di rumah. Ini merupakan salah satu cara hilangkan sakit perut mencucuk, terutamanya ketika anda berseorangan di rumah.

Antara langkah yang boleh anda ambil untuk kurangkan kesakitan ialah:

Letakkan sebotol air hangat di atas perut.

Berendam di dalam air hangat.

Minum banyak air kosong.

Kurangkan pengambilan kopi, teh dan alkohol. Semua minuman ini akan membuatkan kesakitan menjadi semakin serius.

Dapatkan rehat yang mencukupi.

Ambil antasid untuk kurangkan masalah perut kembung.

Makan
ubat tahan sakit
 seperti
paracetamol
untuk kurangkan kesakitan. Elakkan mengambil aspirin kerana ia boleh buatkan sakit perut bertambah serius.

Jika anda boleh makan, makan dengan perlahan-lahan. Minum banyak air dan tambah makanan yang tawar seperti nasi kosong, biskut, pisang atau roti bakar.

Jika semua cara di atas tidak berkesan untuk merawat masalah kembung perut yang anda alami, jumpa doktor secepat mungkin. Ia mungkin berlaku disebabkan penyakit lain.


AWAS! Pesakit Diabetes Boleh Makan Telur, Tapi Ada 'Limit' Yang Perlu Diikuti!

Aspek diet perlu dijaga dengan baik jika anda ada kencing manis dan ia menimbulkan persoalan sama ada penderita diabetes boleh makan telur atau tidak?

Ini disebabkan
masyarakat kita banyak menggunakan telur di dalam masakan
 dan kadangkala adalah agak sukar untuk tidak mengambilnya dalam diet seharian.

Bagi pesakit diabetes, soalan ini sudah pasti akan sentiasa berlegar dalam fikiran anda bukan? Jadi jom dapatkan jawapan tepatnya menerusi artikel ini.

Penyakit kencing manis & penjagaan diet pemakanan

Umum mengetahui bahawa pesakit kencing manis perlu lebih peka dalam soal penjagaan diet pemakanan bagi mengelakkan kondisi itu menimbulkan komplikasi.

Antara aspek yang paling perlu diberikan perhatian khusus adalah pengambilan gula bagi mengelakkan
 kadar glukosa dalam darah tidak melonjak terlalu tinggi
.

Namun, ramai pesakit yang mungkin terlepas pandang akan aspek lain seperti karbohidrat, kolesterol dan lemak yang juga mampu memberi kesan kepada penderita.

Oleh itu, pesakit kencing manis perlu lebih peka terhadap pengambilan setiap jenis makanan dan minuman mereka bermula hari ini bagi mengawal kondisi tersebut.

Berbalik kepada persoalan utama artikel ini, adakah penderita diabetes boleh makan telur atau tidak? Jika ya, berapa banyak yang boleh diambil oleh pesakit?

Penderita diabetes boleh makan telur atau tidak?

Menurut The American Diabetes Association, penderita diabetes boleh makan telur kerana mungkin
 tidak wujud efek yang terlalu besar terhadap kondisi tersebut
.

Ini kerana telur tidak mengandungi karbohirat yang terlalu tinggi lantas menyebabkan ia mungkin tidak akan meningkatkan kadar gula dalam darah pesakit diabetes.

Pun begitu, telur tinggi dengan kolesterol lantas membuat penderita agak takut ekoran ia adalah salah satu daripada faktor terjadinya penyakit berkaitan sistem kardiovaskular.

Disebabkan itu, persoalan sama ada penderita diabetes boleh makan telur atau tidak giat menjadi perdebatan kerana mungkin wujud pro dan kontra terhadap pesakit.

Namun dalam jawapan mudahnya, pesakit kencing manis mungkin masih boleh makan telur
asalkan ia tidak diambil dengan terlalu banyak dalam satu hidangan
.

Adakah telur akan beri manfaat kepada pesakit?

Untuk pengetahuan anda, telur kaya dengan protein dan potassium yang akan membantu menyokong sistem serta fungsi saraf dan otot tubuh badan anda.

Ia juga mampu membantu menyeimbangkan kadar sodium dalam tubuh badan lantas menjadikan ia bagus untuk meningkatkan tahap kardiovaskular anda.

Bukan itu sahaja, telur juga sangat kaya dengan lutein, choline dan biotin yang bagus untuk otak, rambut, kulit, kuku dan paling utama iaitu penghasilan insulin.

Telur turut kaya dengan asid lemak omega 3
, yang dipercayai sangat bagus untuk diambil oleh mereka yang mengalami obesiti akibat penyakit kencing manis.

Dalam erti kata lebih mudah, telur mungkin akan beri manfaat kepada pesakit diabetes namun masih perlu diambil dengan berwaspada agar tidak timbul komplikasi.

Berapa banyak pesakit diabetes boleh ambil telur?

Meskipun dikatakan penderita diabetes boleh makan telur dan banyak manfaatnya, itu tidak bermakna kalian boleh makan ia tanpa sebarang langkah pengawasan.

Menurut ramai doktor dan pakar diet,
 pesakit kencing manis mungkin perlu mengehadkan
 pengambilan telur mereka kepada 3 biji sahaja dalam tempoh masa 1 minggu.

Namun jika kalian hanya makan telur putih, anda mungkin boleh ambil lebih memandangkan telur kuning itulah yang tinggi dengan karbohidrat, kolesterol dan lemak.

Dalam pada itu, sila lebih berhati-hati dengan cara ia dimasak atau apa yang anda makan bersama telur kerana ia akan memberi kesan buruk kepada kondisi anda itu.

Jadi, adalah disarankan untuk anda lebih
cenderung memilih telur rebus berbanding telur goreng
 untuk mengelakkan penggunaan minyak terlalu banyak dalam masakan.

Sila jaga makan untuk kawal diabetes!

Konklusinya, dapat disimpulkan di sini bahawa pesakit kencing manis perlu untuk memberi lebih perhatian terhadap penjagaan diet pemakanan masing-masing.

Secara ringkasnya,
sila elakkan mengambil terlalu banyak diet yang tinggi
 dengan kandungan:

Gula

Karbohidrat

Kolesterol

Lemak

Jika berhasrat untuk makan telur, anda tidak perlu risau kerana penderita diabetes boleh makan telur, namun cuba untuk tidak mengambilnya lebih daripada 3 biji dalam 1 minggu.

Sekiranya mempunyai sebarang soalan mengenai diet jika ada diabetes, sila berkomunikasi dan berkonsultasi dengan doktor anda untuk informasi lebih lanjut.


Kerap Bersenam Boleh Menyebabkan Fungsi Otak Terganggu? Fakta @ Auta?

Sebuah kajian di Perancis mendapati melakukan aktiviti fizikal pada keamatan tinggi bukan sahaja menyebabkan badan menjadi lesu, ia juga boleh mengganggu
fungsi kognitif otak.

Pengkaji mendapati kawalan impuls dan keupayaan atlet untuk membuat keputusan secara rasional terjejas dengan teruknya apabila berlatih pada aras tinggi terlalu lama.

Merungkai kaitan fizikal dan mental

Idea asal untuk kajian ini mula diusulkan oleh Institut Sukan, Kepakaran dan Prestasi Kebangsaan Perancis (INSEP).

Pusat ini bertanggungjawab untuk melatih atlet negara mereka bagi temasya sukan besar seperti sukan Olimpik.

 Selepas
menjalani aktiviti fizikal yang berkeamatan tinggi,
 para atlet mengalami
overtraining syndrome
, menyebabkan prestasi mereka merudum.

Pasukan pengkaji yang diketuai oleh Dr Bastien Blain mahu melihat, sama ada kelesuan yang sama turut dialami oleh otak atlet akibat daripada rejim latihan aras tinggi.

Bagi tujuan itu, 37 atlet sukan ketahanan (
endurance
) kompetitif diambil sebagai peserta dengan purata usia 35 tahun.

Peserta dibahagikan kepada dua kumpulan dan diberikan tugas yang berbeza – sama ada untuk meneruskan latihan biasa mereka atau untuk berlatih 40% lebih tinggi berbanding kadar latihan biasa mereka, selama 3 minggu.

Melihat fungsi kognitif otak

Penilaian subjektif peserta berkaitan tahap kelesuan mereka direkodkan melalui borang kaji selidik dalam setiap 2 hari.

Pada hari rehat (tiada latihan), para peserta dikehendaki menjalani siri latihan kognitif untuk menilai keupayaan mereka untuk membuat keputusan.

 Antara soalan yang diajukan adalah sama ada mereka lebih menginginkan hadiah wang tunai yang kecil jumlahnya atau mahukan nilai yang lebih besar tetapi perlu menunggu tempoh yang lebih lama.

 Pada masa yang sama, imbasan MRI dilakukan untuk melihat apa yang berlaku di dalam otak peserta semasa menjalani ujian kognitif.

Keputusan kajian tersebut mendapati atlet yang menjalani lebih banyak latihan, bertindak dengan kawalan impuls yang minimum dan cenderung untuk memilih ganjaran jangka pendek berbanding ganjaran yang lebih besar tetapi sedikit lama untuk didapatkan.

Ini selari dengan imbasan MRI yang dilakukan terhadap otak peserta. Imbasan mendapati terdapat pengurangan dalam rangsangan dan aktiviti kawasan prefrontal otak.

Kawasan prefrontal otak ini bertanggungjawab untuk
menguruskan kawalan impuls
 seseorang dan dalam membuat keputusan yang rasional.

Menahan isyarat badan memerlukan kekuatan otak

Kajian yang diterbitkan dalam jurnal
Current Biology
 ini mencadangkan bahawa kedua-dua usaha fizikal dan mental memerlukan kawalan kognitif.

Kerap bersenam pada tahap yang tinggi akan memerlukan kawalan kognitif yang banyak.

Desakan kawalan kognitif yang berterusan ini akan menyebabkan kepenatan tubuh dan juga otak.

Kawalan kognitif yang banyak dan berterusan ini digunakan untuk menekan isyarat fizikal seperti rasa sakit dan keletihan badan.

Sebagai rumusan, walaupun sukan ketahanan seperti berbasikal dan berlari itu secara amnya bagus untuk kesihatan, kajian ini menyokong pendapat bahawa berlebihan dalam bersenam boleh
mengakibatkan kesan buruk kepada otak.

Seperti perkara lain dalam kehidupan, lakukannya dalam kadar yang sederhana.

Jika anda merasakan diri anda terlalu kerap bersenam, pastikan anda mendapatkan rehat yang secukupnya dan menyusun jadual latihan yang lebih longgar.


6 Bahaya Pada Tubuh Badan Jika Anda Terlalu Kurus! Tulang Pun Tak Kuat?

“
Kurusnya, kena makan banyak sikit
“. Adakah anda sering menerima kata-kata seperti ini? Jika ya, anda mungkin berhadapan risiko kurang berat badan!

Walaupun mungkin ramai yang beranggapan bahawa kurus itu sihat dan cantik, sebenarnya ia tidak begitu tepat kerana ada kontra yang wujud di sebaliknya.

Jika anda ingin tahu sama ada anda termasuk dalam kategori kurang berat badan atau tidak berserta bahayanya, jom bersama teruskan membaca artikel ini.

Bagaimana untuk tahu jika kurang berat badan?

Sekiranya anda hanya melihat diri di dalam cermin, anda mungkin nampak tubuh yang kurus itu sebagai sihat dan cantik. Namun sebenarnya, anda tidak tahu yang anda kurang berat badan.

Cara yang lebih tepat untuk tahu perkara ini adalah dengan menimbang berat badan dan menilai ia dengan
angka di dalam jadual indeks jisim tubuh (BMI)
.

Berikut adalah BMI yang akan menentukan jika anda kurang berat, normal, lebih berat atau obes:

BMI 18.5 ke bawah: Kurang berat

BMI 18.5 ke 24.9: Normal

BMI 25 ke 29.9: Lebih berat

BMI 30 ke atas: Obes

Seandainya anda berada di dalam kategori BMI 18.5 ke bawah, ia menandakan anda itu terlalu kurus lantas meningkatkan risiko kurang berat badan.

Ini adalah risiko kurang berat badan buat anda!

Ia bukanlah sesuatu yang harus dibanggakan kerana di sebalik
memiliki tubuh badan yang mungkin tampak langsing
 ini, tersembunyi banyak bahaya buat anda.

Risiko kurang berat badan #1. Malnutrisi

Jika anda terlalu kurus, itu sudah pasti menandakan tubuh badan tidak menerima nutrien-nutrien yang penting lantas boleh menyebabkan kondisi malnutrisi.

Dalam jangka masa panjang, kondisi ini boleh menjejaskan kesihatan tubuh badan dalam cara yang anda sendiri tidak akan perasan namun masih ada gejalanya.

Kerap rasa penat

Sering jatuh sakit

Haid tidak tentu

Rambut nipis

Kulit kering

Gigi rapuh

Dalam pada itu,
malnutrisi juga turut dikaitkan dengan anemia atau kekurangan vitamin penting
. Jadi, cuba tambah berat badan ke tahap BMI yang lebih stabil.

#2. Sistem imun tidak kuat

Antara bahaya kurang berat badan yang lain adalah sistem imun tidak kuat lantas meningkatkan risiko untuk anda lebih mudah mendapat penyakit dan jangkitan.

Ya, kondisi biasa seperti demam, selesema, batuk dan lain-lain yang disebabkan oleh bakteria atau virus adalah lebih mudah menjangkiti jika anda terlalu kurus.

Risiko kurang berat badan #3. Osteoporosis

Tulang anda juga boleh terjejas kerana kekurangan berat badan boleh meningkatkan risiko kondisi ketumpatan mineral tulang rendah (BMD) atau osteoporosis.

Kajian melibatkan 1,767 individu dengan BMI 18.5 ke bawah menunjukkan bahawa mereka cenderung memiliki ketumpatan mineral tulang yang sangat rendah.

Dalam erti kata lebih mudah, tubuh badan yang
 terlalu kurus mungkin boleh jadi punca tulang rapuh
 serta pelbagai keadaan kesihatan berkaitan dengannya.

#4. Masalah dengan kesuburan

Wanita dengan BMI rendah berisiko tinggi untuk menghidap amenorrhea yang akan menjejaskan kitaran menstrual serta proses ovulasi di dalam tubuh badan.

Ia adalah punca utama masalah ketidaksuburan. Seandainya wanita berjaya hamil pula, ia turut akan memberi kesan negatif terhadap janin dan wanita hamil itu.

Jadi, sila pastikan BMI anda adalah normal
jika sedang bercadang untuk mengandung
.

#5. Isu komplikasi pembedahan

Banyak kajian mendapati bahawa individu kurang berat yang menjalani beberapa jenis pembedahan berisiko untuk mengalami isu komplikasi selepasnya.

Antara pembedahan tersebut adalah prosedur untuk penggantian tulang pinggul dan tempurung lutut, pintasan koronari serta transplan paru-paru.

Ia dipercayai akibat
ketidakupayaan tubuh badan untuk menyembuhkan luka pembedahan
.

Bahaya kurang berat badan #6. Tumbesaran menjadi terbantut

Akhir sekali, risiko kurang berat badan ini akan menyebabkan tumbesaran individu itu menjadi terbantut terutamanya buat golongan kanak-kanak.

Ia disebabkan oleh tubuh badan mereka tidak menerima nutrien-nutrien penting yang sangat diperlukan dalam proses perkembangan individu.

Oleh itu,
 segera berjumpa pakar diet jika anak anda dilihat terlalu kurus
 dan tidak berminat untuk makan kerana ia akan menjejaskan tumbesaran mereka kelak.

Konklusinya, kurus itu bukanlah sesuatu yang harus dibanggakan dan usaha untuk menstabilkan tahap BMI perlulah bermula dari sekarang juga ya!


Teringin Nak Warnakan Rambut TAPI Boleh Ke Kalau Wanita Hamil Buat Rawatan Ini?

Mewarnakan rambut adalah 1 trend biasa. Tetapi adakah boleh untuk ibu hamil warna rambut atau perbuatan itu boleh
berikan kesan kepada kandungan
?

Mewarnakan rambut semasa hamil: Boleh atau tidak?

Ada yang mengatakan bahawa keinginan ibu hamil warna rambut adalah tidak dibenarkan. Tetapi adakah itu 1 perkara muktamad?

Sebenarnya kenyataan  bahawa
wanita yang mengandung
 tidak boleh mewarnakan rambut terbahagi kepada beberapa pendapat. Sesetengah doktor tidak menyarankannya tetapi ada pihak lain yang membenarkannya.

Pandangan sains tentang wanita mengandung mewarnakan rambut

Sebenarnya, tidak banyak kajian dilakukan untuk mengkaji kesan mewarna rambut semasa hamil.

Kebanyakan saintis berpendapat bahan kimia yang terdapat dalam pewarna rambut boleh meresap ke dalam badan melalui kulit kepala anda. Keadaan itu kemudiannya akan memberikan kesan kepada kandungan anda.

Dalam tempoh kehamilan, 12 minggu yang pertama adalah waktu untuk pertumbuhan bayi yang paling penting.

Oleh itu, sekiranya anda mempunyai keinginan untuk mewarnakan rambut adalah munasabah untuk anda
melakukannya pada trimester kedua kehamilan
.

Tip mewarnakan rambut semasa hamil

Seperti dinyatakan di atas, wanita hamil yang ingin warnakan rambut boleh melakukannya dengan selamat setelah kandungan anda melepasi
trimester pertama kehamilan
.

Walau bagaimanapun, terdapat 3 langkah penting yang perlu dititikberatkan sewaktu proses warnakan rambut dijalankan, antaranya:

1. Menggunakan servis yang paling selamat

Teknik warnakan
rambut daripada hujung ke akarnya
 mungkin tindakan yang tidak selamat kerana pewarna rambut perlu digunakan sehingga ke kulit kepala.

Apa yang membimbangkan adalah bahan kimia dalam perwarna itu yang mungkin akan meresap masuk ke kulit kepala.

Sebaiknya jika anda masih ingin
menambah warna pada rambut anda
, apa kata anda mencuba teknik yang hanya memerlukan anda mewarna permukaan atau hujung rambut sahaja, boleh?

2. Pilih warna yang lembut

Sekira seorang wanita hamil ingin warnakan rambutnya, mungkin boleh memilih pewarna rambut yang berwarna lembut tidak mengandungi ammonia. Anda juga boleh memilih pewarna rambut yang tidak kekal dan tidak
mempunyai peluntur
.

Penggunaan inai adalah 1 alternatif yang paling selamat. Tetapi harus diingatkan anda perlu membaca terlebih dahulu label produk untuk memastikan keasliannya.

Ini kerana jika ia inai campuran, mungkin terdapat bahan pewarna kimia yang digunakan. Maksudnya ia masih mendatangkan risiko  bahaya kepada anda dan kandungan.

3. Warnakan rambut anda di ruang yang terbuka

Apabila anda memulakan proses mewarnakan rambut, pastikan anda berada di ruang persekitaran yang terbuka.
Buka tingkap untuk memastikan udara dapat masuk dan toksik dapat keluar.

Jika anda mewarnakan rambut secara sendiri, pastikan anda memakai sarung tangan dan baju berlengan panjang. Pastikan anda mencuci rambut dengan sebersihnya apabila anda
selesai warnakan rambut.

Berwaspada

Walaupun tidak banyak kajian dilakukan tentang kesan mewarnakan rambut terhadap
wanita yang berbadan dua
, boleh dikatakan bahan pewarna rambut mempunyai bahan kimia yang mempunyai kesan buruk.

Anda dinasihatkan untuk menunggu sehingga anda bersalin jika anda mahu warnakan rambut anda.

Walau bagaimanapun, jika anda masih mahu melakukannya juga, pastikan anda mengambil langkah berjaga-jaga untuk memastikan keselamatan anda dan anak anda.

Hello Health Group
 tidak menyediakan nasihat perubatan, diagnosis, atau rawatan.


Rasa Pedih Faraj Masa Kencing? Jangan Abaikan, Ini Punca & Cara Mencegahnya!

Kemaluan wanita sakit ketika kencing? Apakah faktor yang mendalangi keadaan itu dan adakah terdapat cara untuk menanganinya? Baca selanjutnya untuk jawapan.

Untuk mendapatkan lebih banyak info tentang Kesihatan Wanita, sila dapatkannya
di sini.

Apakah punca kemaluan wanita sakit ketika kencing?

Air kencing biasanya berasid. Maka jika terdapat sebarang kerengsaan berhampiran pintu masuk saluran faraj dan air kencing melalui uretra atau kawasan sekitar alat kela
min (perin
eum) – anda mungkin akan mengalami ketidakselesaan seperti sensasi terbakar.

Rasa sakit pada bahagian dalam faraj – apabila kencing – boleh berlaku disebabkan banyak faktor. Keadaan ini umumnya dikenali sebagai
dysuria
 dan lebih cenderung terjadi kepada wanita berbanding lelaki.

Berikut antara punca kencing yang menyakitkan:

Jangkitan, punca kemaluan sakit ketika kencing

Jangkitan saluran kencing (UTI)
 adalah satu punca utama kesakitan ini. Jangkitan boleh berlaku pada mana-mana bahagian saluran kencing, seperti:

Buah pinggang

Ureter – tiub yang membawa air kencing daripada buah pinggang ke pundi kencing

Pundi kencin
g

Uretra tiub daripada pundi kencing yang membawa air kencing keluar badan

UTI paling kerap terjadi disebabkan bakteria yang masuk ke dalam saluran kencing melalui uretra.

Faktor-faktor yang boleh meningkatkan risiko UTI termasuklah:

Wanita

Mengalami diabetes

Golongan berusia

Batu karang

Kehamilan

Mempunyai kateter urinari

Selain sakit semasa kencing, gejala UTI lain seperti:

Demam

Air kencing busuk
 atau berbau kuat

Air kencing keruh atau berdarah

Peningkatan kekerapan atau keinginan kencing

Sakit pinggang

Ada kalanya, kencing yang menyakitkan ini boleh dikaitkan dengan
jangkitan faraj
seperti jangkitan yis. Keadaan tersebut turut boleh mengakibatkan perubahan pada keputihan dan baunya.

Jangkitan seksual juga boleh menyebabkan kesakitan semasa kencing, antaranya:

Herpes genital

Klamidia

Gonorea

Kemaluan sakit ketika kencing disebabkan jangkitan seksual turut boleh mengakibatkan gejala seperti:

Gatal-gatal

Sensasi terbakar

Lepuh atau luka
 untuk herpes genital

Pelepasan cecair tidak normal

Baca juga:

Keradangan & kerengsaan punca kemaluan wanita sakit ketika kencing

Pelbagai masalah boleh mengakibatkan keradangan atau kerengsaan saluran kencing atau bahagian kemaluan – yang menyebabkan simptom kencing yang menyakitkan.

Selain jangkitan, faktor lain yang mungkin penyebab kerengsaan atau keradangan:

Batu dalam saluran kencing

Kerengsaan uretra daripada
aktiviti seksual

Interstitial cystitis
 – disebabkan oleh keradangan pundi kencing

Perubahan faraj berkaitan
dengan menopaus

Aktiviti seperti menunggang kuda atau berbasikal

Sensitiviti atau kerengsaan faraj berkaitan dengan penggunaan sabun wangi atau mandian buih, kertas tandas atau produk lain seperti
douch
 atau spermisida

Kesan sampingan daripada ubat, suplemen dan rawatan tertentu

Tumor dalam saluran kencing

Pilihan rawatan untuk kemaluan sakit ketika kencing

Jangan abaikan kesakitan yang dialami semasa membuang air kecil. Doktor pastinya boleh membantu mengenal pasti rawatan yang boleh mengurangkan kesakitan.

Menentukan punca kesakitan menjadi langkah pertama sebelum
rawatan kencing sakit
 dapat dijalankan.

Doktor mungkin
memberikan antibiotik
untuk merawat kencing yang menyakitkan. Antibiotik boleh merawat UTI, beberapa jangkitan bakteria dan beberapa jangkitan seksual. Ubat untuk menenangkan pundi kencing yang merengsa juga boleh diberikan doktor.

Kesakitan yang berkaitan dengan keadaan seperti
interstitial cystitis
 mungkin lebih mencabar untuk dirawat. Anda mungkin perlu mengambil ubat sehingga 4 bulan untuk dapat melihat keberkesanannya.

Kemaluan wanita sakit ketika kencing: Langkah pencegahan

Terdapat beberapa perubahan gaya hidup yang boleh dilakukan bagi melegakan gejala anda:

Jauhi
detergen pakaian
 dan peralatan mandian yang wangi untuk mengurangkan risiko kerengsaan

Ubah suai diet untuk menghapuskan makanan dan minuman yang boleh merengsakan pundi kencing seperti makanan berasid tinggi, kafein dan alkohol

Ke
kal terh
idrat

Jika
memakai pad
 inkontinens kencing, tukarkannya sebaik sahaja ia kotor

Sebagai wanita, selepas kencing, gunakan tisu baharu yang bersih dan lap sebarang air kencing daripada bahagian dalam bibir faraj

Kesimpulan

Kemaluan wanita sakit ketika kencing adalah gejala biasa yang berlaku disebabkan pelbagai faktor.

Sebaiknya, jika mengalami kesakitan pada bahagian alat sulit, lakukan pemeriksaan doktor dengan segera sebelum gejala bertambah teruk.


5 Perbezaan Potty Train Anak Lelaki Dan Perempuan Patut Ibu Ayah Tahu, Baru Senang Kerja!

Cara ajar anak
potty train
 atau
latihan tandas
 bukanlah satu tugasan mudah. Tetapi benarkah terdapat perbezaan bagi cara
potty training
 anak lelaki dan perempuan?

Dalam perkongsian artikel Hello Doktor kali ini, akan membincangkan perbezaan cara
potty train
 anak perempuan dan lelaki yang ibu-ibu patut tahu.

Untuk mendapatkan lebih banyak info tentang Keibubapaan, sila dapatkannya
di sini.

5 perbezaan cara
potty training
 anak lelaki & perempuan

Ketika si manja mula menunjukkan kesediaan
untuk menggunakan tandas
 – menukar lampin kepada seluar dalam – mungkin anda sudah pun membuat carian di internet mengenai tip
potty train
 yang boleh dicuba.

Umumnya, tiada satu cara yang betul atau tepat untuk
melatih anak
 menggunakan tandas.

Namun terdapat beberapa perbezaan antara latihan tandas untuk
kanak-kanak lelaki dan perempuan
yang perlu diketahui sebelum mencuba sebarang cara ajar anak
potty train
.

1. Peralatan latihan tandas

Tempat duduk tandas (
over-the-toilet seat
) yang dijual di pasaran boleh digunakan sama ada untuk anak lelaki atau perempuan. Bahkan, tandas mini (
mini-potty
) juga tiada masalah untuk digunakan bagi kedua-dua jantina.

Namun cara
potty train
 anak perempuan menggunakan
potty chair
 amat disarankan kerana ia membantu menenangkan lantai pelvis mereka.

Jika memilih untuk menggunakan tempat duduk tandas, anda mungkin ingin mempertimbangkan untuk menyediakan bangku tangga.

Seperti dikatakan pada awal tadi, anak lelaki juga boleh menggunakan peralatan sama cuma mereka perlu belajar menyesuaikan diri dengan cara yang berbeza.

2. Posisi duduk dalam cara ajar anak
potty train

Untuk anak perempuan, anda disarankan untuk menggalakkan mereka duduk ke belakang dengan lutut dibuka – ini dapat membantu otot pelvis mereka berehat.

Manakala untuk anak lelaki, mereka perlu menolak zakar ke bawah, sebelum atau semasa duduk supaya tidak berlaku ‘percikan air kencing’ di merata-rata bahagian bilik air.

Kanak-kanak lelaki

yang sedang belajar latihan tandas juga mungkin perlu mencondongkan badan ke hadapan bagi memastikan zakar mereka kekal menghala ke bawah semasa proses kencing berlaku.

Jika anak lelaki anda ingin
kencing berdiri
, bantu mereka untuk dapat kekal berdiri dekat dengan tandas dan kaki dibuka supaya air kencing menuju ke arah yang betul.

Sekiranya ada anak perempuan yang ingin mencuba untuk kencing berdiri, biarkan – kerana pada akhirnya mereka akan menyedari bahawa ia bukanlah cara yang sesuai untuk jantina mereka.

3. Teknik mengelap dalam cara ajar anak
potty train

Apabila bercakap mengenai latihan tandas, terdapat perbezaan anatomi yang perlu dipertimbangkan.

Dalam cara
potty train
 anak perempuan, si kecil anda perlu diajar untuk mengelap dari depan ke belakang dan ia merupakan tabiat yang harus dikembangkan sejak daripada kecil.

Kenapa? Ini penting bagi mencegah
penyebaran jangkitan saluran kencing (UTI).
 Jangkitan ini adalah lebih kerap berlaku kepada perempuan kerana uretra yang lebih pendek dan lebih dekat dengan dubur.

Untuk anak lelaki, perkara ini kurang menjadi tumpuan, sebaliknya perkara penting adalah bagi memastikan mereka dapat mengawal kedudukan zakar semasa kencing.

4. Guna t
aktik berbeza

Untuk mengekalkan minat si kecil semasa latihan tandas, anak perempuan anda mungkin lebih cenderung duduk di tandas lebih lama jika dipasangkan
muzik kegemaran
 atau mempunyai teman untuk bercakap di tandas sepanjang ‘proses tersebut’ berjalan.

Cara
potty training
 anak lelaki juga tidak jauh berbeza dalam penggunaan taktik. Cuma anda mungkin mendapati si kecil lebih
tertumpu kepada zakar
 dan apa yang berlaku.

5. Tahap perkembangan

Secara purata cara ajar anak
potty train
 bagi anak perempuan bermula ketika mereka berusia 30 bulan atau 2 tahun 5 bulan, manakala anak lelaki memerlukan lebih masa tambahan.

Pun begitu, segalanya bergantung kepada
 tahap kesediaan anak itu sendiri
. Hanya anda dapat mengetahui bila si kecil sudah bersedia dan menyediakan pelan bersesuaian dengan tahap keperluan mereka untuk mencapai perkembangan tersebut.

Petua & cara ajar anak
potty train
 untuk panduan ibu bapa

Tidak kira
sama ada anak anda lelaki atau perempuan
, berikut merupakan beberapa petua universal yang boleh dijadikan panduan:

Pastikan anak bersedia

Jika anda merasakan si kecil sudah bersedia untuk latihan tandas tetapi tidak berjaya, ambil masa untuk berehat seketika dan mulakan kembali proses dalam beberapa minggu atau bulan.

Baca juga:

Cara ajar anak
potty train
 #Jangkaan ibu bapa

Tiada had umur dan tempoh masa tetap untuk latihan tandas ini berjaya dilakukan. Namun secara puratanya ia boleh berlangsung sehingga 8 bulan.

Anda boleh membuat carian di internet untuk mendapatkan info dan pengalaman
potty train

ibu bapa
 lain. Tetapi jangan membiarkan pengalaman individu lain menekan anda untuk memulakan proses ini jika si kecil belum bersedia.

Jika bermula terlalu awal, ia boleh mengakibatkan anda berdepan proses yang lebih lama dan mungkin memenatkan.

Seperkara yang perlu anda ketahui, ada kanak-kanak mungkin hanya berminat untuk belajar melakukan satu perkara sahaja pada satu-satu masa.

Contohnya, anak mungkin berminat untuk mula membuang air kecil di dalam
mini-potty
dan selesa membuang air besar
menggunakan lampin
.

Sekiranya ini situasi yang anda alami, usah memarahi anak, sebaliknya tetaplah memberikan mereka galakan.

Kemungkinan akan terbabas

Walaupun anda berjaya menggunakan cara ajar anak
potty train
, masih wujud kemungkinan untuk
si kecil ‘terbabas’ atau terkencing
 di atas katil
semasa tidur
 mahupun ketika berada di luar.

Kemalangan yang tidak disengajakan ini boleh berlaku tidak mengira jantina si kecil. Jadi sentiasa bersedia untuk berdepan keadaan tersebut – meletakkan
alas di katil
 dan membawa pakaian ekstra bersama ketika keluar.

Elakkan daripada
memarahi anak
 sekiranya keadaan ini terjadi. Menjadikan latihan tandas sebagai pengalaman negatif pada mana-mana peringkat hanya akan menyukarkan anak untuk berjaya melepasi fasa ini.

Kesimpulan

Pengalaman setiap ibu bapa dalam melalui proses latihan tandas ini pastinya akan berbeza antara satu sama lain. Paling penting adalah untuk bersabar.

Cara ajar anak
potty train
 dianggap berjaya apabila si kecil menyedari bahawa mereka perlu menggunakan bilik air, masuk ke bilik air sendiri serta boleh
membersihkan diri
 selepas menggunakan tandas sama ada dengan sedikit atau tanpa bantuan.


Ini 4 Sebab Kenapa Anak Lelaki Lebih Perlu Sokongan Emosi Dari Ibu Ayah, Berbanding Anak Perempuan!

Selalu kita rasa anak perempuan lebih memerlukan sokongan emosi. Namun, hakikatnya dikatakan ibu bapa perlu melebihkan anak lelaki, betul ke? Jom baca perkongsian artikel ini.

Emosi sensitif

Sebagai ibu bapa, penulis yakin hampir kebanyakan daripada kita merasakan kanak-kanak perempuan lebih memerlukan sokongan sama ada dari aspek fizikal atau mental yang melibatkan emosi.

Walau bagaimanapun, keadaan sebenarnya adalah kanak-kanak lelaki mempunyai jiwa yang lebih sensitif berbanding perempuan. Disebabkan ini, mereka lebih memerlukan sokongan berbanding kanak-kanak perempuan.

Kenyataan ini adalah berdasarkan satu kajian yang dipanggil sebagai ‘
The Fragile Male’
 atau turut dikenali sebagai ‘Lelaki yang rapuh’. Ia adalah mengenai bagaimana minda bayi lelaki adalah lebih sensitif dan dipengaruhi oleh emosi dan perasaan si ibu.

Tahap perkembangan

Umumnya, selepas dilahirkan otak bayi lelaki tidak berkembang sepenuhnya. Keadaan ini adalah berbeza dengan bayi perempuan, di mana perkembangannya adalah lebih pantas enam minggu.

Perkembangan ini pastinya memberikan kelebihan buat bayi perempuan untuk berkembang dan mendapatkan momentum yang lebih baik berbanding bayi lelaki. Manakala bagi bayi lelaki, mereka akan sedikit terkebelakang.

Keadaan ini bukan sahaja mempengaruhi daripada aspek tumbesaran fizikal, tetapi ia juga melibatkan soal tahap kematangan sosio-emosi mereka.

Jadi sebab itulah, kadang-kadang sebagai ibu bapa, kita akan nampak anak perempuan adakalanya lebih dewasa berbanding anak lelaki.

Cara didikan

Mungkin sebagai ibu bapa, kita tidak sedar sebenarnya cara didikan yang diberikan dalam membesarkan anak lelaki juga mempengaruhi aspek perkembangan mentalnya.

Ini kerana, seringkali kita akan membesarkan mereka dengan cara yang lebih
tough
 berbanding anak perempuan. Setuju tak ibu bapa sekalian?

Biasanya anak perempuan akan lebih dilimpahi dengan kasih sayang, lebih dimanjakan serta diberikan permainan yang menjurus kepada memupuk rasa sayang.

Sedangkan anak lelaki, diberikan permainan yang berunsur lasak seperti kereta dan patung adiwira. Begitu jugalah dalam aspek didikan, yang lebih berunsurkan kelakian.

Penulis tidak mengatakan semua ibu bapa mendidik anak lelaki mereka begitu, tetapi penulis percaya kebanyakan ibu bapa melakukannya.

Ini kerana ibu bapa merasakan anak lelaki adalah sebagai individu yang boleh diharapkan apabila dewasa kelak.

Sebaliknya, kesan didikan yang diberikan ini hanyalah akan melahirkan seorang individu lelaki yang kasar jiwa dan sifatnya. Malah tidak dinafikan mereka juga mungkin kurang sensitif terhadap perasaan individu lain.

Berikan lebih kepada anak lelaki

Jadi bagaimana cara untuk mengatasi isu ini? Mudah sahaja. Ibu bapa harus memberikan sokongan fizikal dan mental yang mencukupi kepada anak lelaki sama seperti anak perempuan.

Ini sekali gus dapat membantu anak mengendalikan emosi mereka dan menjadi individu yang lebih prihatin pada masa hadapan.

Berikut adalah beberapa cara yang ibu bapa boleh lakukan di rumah kepada anak lelaki:

Dorong anak lelaki anda untuk meluahkan perasaan secara verbal. Jika mereka perlu menangis, biarkan. Jangan sekali memperkecilkan perasaan mereka dengan mengatakan mereka tidak patut menangis kerana mereka lelaki

Berikan perhatian sewaktu anak berkongsi apa yang dirasakan. Usah menyampuk atau memotong kata-katanya. Penulis pasti tiada siapa yang suka apabila ada yang mencelah ketika berbicara, bukan?

Peluk dan ciumlah pipi dah dahi anak lelaki anda seperti mana anda lakukan kepada anak perempuan. Walaupun mereka mungkin segan, tetapi percayalah setiap manusia punyai keinginan untuk disayangi

Bercakap dengan lembut dan hindari daripada berkomunikasi secara kasar dengan mereka

Sama rata

Kesimpulannya, ibu bapa perlu memberikan kasih sayang secara fizikal atau mental secara sama rata kepada anak-anak tidak kira anak lelaki mahupun perempuan. Usah membeza-bezakan antara anak-anak anda.

Dalam masa yang sama, pastikan keadaan mental anda sebagai ibu bapa juga stabil. Ini kerana jika anda mengalami tekanan sudah tentu ia akan memberi kesan secara langsung kepada anak-anak.

Ibu bapa dengan emosi yang seimbang, pastinya akan melahirkan anak-anak yang gembira dan bahagia.

Anda mungkin berminat untuk membaca artikel:

Kanak-kanak Bawah 12 Tahun Tidak Patut Tinggal Sendirian

Aktif ketika Kanak-kanak: Kaitan Antara Jantina dan Fungsi Paru-Paru

Perkembangan Kanak-kanak: Apa yang Anda Perlu Tahu


Ibu Hamil Jangan Ambil Mudah Jika Sakit Gigi, Ini Bahaya Yang Menanti

Semasa hamil, setiap tubuh anda memerlukan penjagaan yang rapi kerana hormon kehamilan akan membuatkan anda melalui banyak perubahan. Tidak terkecuali, gigi! Ibu hamil sering terlepas pandang akan penjagaan mulut mereka, terutamanya gigi dan gusi. Disebabkan kurang penjagaan pada bahagian oral, jadi tidak hairanlah mengapa ramai wanita yang mengalami masalah gusi dan sakit gigi semasa hamil.

Masalahnya, jika perkara ini berlaku, akibatnya bukan hanya ditanggung oleh ibu hamil sahaja, sebaliknya bayi dalam kandungan turut menerima kesan buruk.

Bagaimana terjadinya sakit gigi semasa hamil?

Tahukah anda bahawa perubahan dan peningkatan hormon semasa hamil akan menyebabkan tubuh bertindak balas dengan plak, iaitu lapisan bakteria yang ada pada gigi. Oleh itu, amat mudah untuk ibu hamil mendapat sakit gigi jika kebersihan gigi tidak dijaga dengan baik.

Sistem imunisasi badan ibu akan lemah apatah lagi jika ibu mengalami sakit gigi berserta jangkitan batuk ataupun demam. Proses jangkitan yang dialami pada badan ibu bukan sahaja akan melemahkan ketahanan tubuhnya, bahkan juga boleh menyebabkan bakteria yang menyerang gigi merebak kepada janin anda.

Apakah risiko sakit gigi semasa hamil kepada ibu dan kandungan?

Ibu hamil yang mengalami sakit gigi berisiko mendapat keguguran, kelahiran bayi pramatang dan bayi mati dalam perut.

Bayi yang lahir juga akan mengalami masalah kurang berat badan.

Jadi, jangan pandang remeh jika anda mengalami masalah sakit gigi semasa hamil. Segera berjumpa dengan doktor bagi mendapatkan rawatan.

Penjagaan gigi semasa hamil

Penjagaan gigi yang betul dengan bantuan daripada doktor gigi
 akan menjadikan gigi anda kekal sihat walaupun semasa anda sedang mengandung. Bagi mengelak dan mengurangkan risiko anda daripada mengalami masalah sakit gigi semasa hamil, ikuti langkah-langkah di bawah:

Teruskan amalan penjagaan gigi semasa hamil.

Patuhi amalan kebersihan oral untuk mengelakkan atau mengurangkan masalah kesihatan mulut
 dan gigi.

Kurangkan makan makanan yang manis. Anda perlu menggosok gigi setiap kali selepas mengambil makanan manis.

Amalkan diet yang sihat dan seimbang.
Gigi pertama bayi
 anda akan mula tumbuh semasa
tiga bulan pertama kehamilan
. Jadi, ambillah makanan yang mengandungi produk tenusu, keju dan yogurt yang amat baik untuk penghasilan gigi, gusi dan tulang yang sihat.

Jika perlu mendapatkan rawatan gigi, jumpa doktor obstetrik anda dahulu. Doktor akan memberikan nasihat tentang perkara yang boleh dan tidak boleh dibuat oleh ibu hamil- termasuklah dari segi penerimaan ubat-ubatan semasa rawatan gigi.

Beritahu doktor gigi anda tentang kehamilan anda terutamanya jika anda masih lagi berada di trimester pertama. Doktor akan memberi nasihat tentang rawatan yang selamat untuk ibu hamil.

Kesimpulan

Tidak kiralah semasa hamil ataupun tidak, kita masih perlu menjaga kebersihan dan kesihatan oral. Amalkan langkah penjagaan oral yang mencukupi dan jadualkan janji temu berkala bersama doktor gigi.


Bayi Meneran Sewaktu Buang Air Besar? Ibu, Kenal Pasti Simptom Dan Cara Rawat!

Sebagai ibu bapa, kita sering kali akan melihat dan memerhati setiap pergerakan bayi sebagai petunjuk tahap kesihatan mereka. Walau bagaimanapun, sesetengah petanda masalah kesihatan, seperti bayi sembelit, sukar untuk dikesan dan dilihat. Dalam artikel ini, kami akan membincangkan tentang topik bayi sukar buang air besar dan
cara mengatasi bayi sembelit.

Sebelum tahu cara mengatasi bayi sembelit, kenali dahulu simptom bayi sukar buang air besar

Bayi yang secara eksklusif
menyusu susu ibu
sahaja, kebiasaannya tidak akan mempunyai masalah seperti ini, kerana hampir semua nutrien daripada susu ibu akan diserap.

Namun keadaan ini berbeza kepada bayi yang diberi susu formula, mereka mempunyai kemungkinan yang lebih tinggi untuk diserang masalah sembelit.

Malah masalah sembelit dalam kalangan bayi turut berlaku disebabkan makanan tertentu yang dimakan selepas makanan pepejal diperkenalkan.

Memahami tanda sembelit, pastinya dapat membantu mengatasi masalah kesihatan bayi sebelum ia bertukar menjadi masalah yang lebih besar.

Jadi sebelum tahu cara mengatasi bayi sembelit, kenali dahulu simptomnya.

1. Buang air besar

Kekerapan bayi akan
membuang air besar
 pada setiap hari akan ada turun naik, terutama apabila anda memperkenalkannya makanan baru.

Jika bayi anda tidak membuang air besar selama beberapa hari dan kemudian mempunyai najis yang keras, ia kemungkinan petanda mereka mengalami sembelit.

Sembelit bukan sahaja bergantung kepada jumlah kekerapan membuang air besar, tetapi juga kepada keadaan najis itu juga.

2. Menahan

Sekiranya berlaku perubahan wajah bayi anda ketika sedang membuang air besar, seperti kelihatan tegang atau berkerut, ia mungkin tanda sembelit.

Bayi yang berdepan masalah ini biasanya akan menghasilkan najis seperti tanah liat yang sangat keras.

Najis keras boleh menyukarkan proses membuang air besar, bayi anda berkemungkinan akan
menangis atau menjadi tegang.

3. Darah

Sekiranya anda terlihat garis-garis darah merah di atas najis bayi anda, ia adalah kerana bayi mengalami kesukaran ketika proses membuang najis dan menyebabkan luka di sekeliling dinding dubur.

4. Perut keras

Perut keras boleh menjadi tanda sembelit.
 Kembung dan tekanan yang disebabkan sembelit boleh menyebabkan bayi anda cepat berasa kenyang.

5. Tidak mahu makan

Kehilangan selera pada bayi anda mungkin disebabkan ketidakselesaan yang dihadapinya. Malah perut yang kembung juga boleh menyebabkannya tidak mahu makan.

Rawatan cara mengatasi bayi sembelit

Beberapa strategi dan kaedah yang boleh anda cuba untuk cara mengatasi bayi sembelit, termasuklah:

Cara merawat bayi sembelit #1 Menukar susu

Jika anda memberi bayi anda susu ibu, anda mungkin perlu untuk menyeimbangkan diet anda. Ini kerana bayi anda mungkin sensitif terhadap sesuatu yang anda makan dan mengakibatkan sembelit, walaupun kes seperti ini jarang berlaku.

Bagi bayi yang diberikan susu formula, anda boleh menukar kepada susu yang lain. Alahan kepada bahan-bahan tertentu yang terkandung dalam susu formula itu boleh menyebabkan sembelit.

Cara mengatasi bayi sembelit 2. Makanan pejal

Sesetengah makanan pejal boleh menyebabkan sembelit,
 tetapi hal ini boleh diperbaiki. Jika anda baru mencuba memberikan makanan pepejal kepada bayi anda, cuba tambahkan beberapa makanan serat tinggi seperti:

Brokoli

Buah pear

Buah prun

Buah peach

Epal tanpa kulit

Kurangkan memberi bijirin yang diproses atau nasi, sebaliknya cuba berikan barli, oat atau quinoa. Roti atau biskut bijirin penuh, juga dapat membantu mengatasi sembelit.

3. Berikan puri sebagai cara mengatasi bayi sembelit

Jika bayi anda berusia 6 bulan ke atas dan belum membuat peralihan kepada makanan pepejal, cuba beberapa jenis makanan yang disenaraikan di atas dalam bentuk puri.

Buah-buahan dan sayur-sayuran mempunyai banyak serat semula jadi yang akan membantu pembuangan najis bayi anda.

4. Kuantiti air

Penghidratan yang betul adalah penting untuk melancarkan proses membuang air besar. Air dan susu sangat baik untuk mengelakkan bayi anda daripada terhidrat.

U
ntuk bayi lebih dari 6 bulan, jus prun atau pear boleh diberikan sekali-sekala untuk mempercepatkan kontraksi kolon bayi anda, sekali gus dapat membantu proses membuang air besar.

Jika jus rasa terlalu manis atau kuat untuk bayi anda, tambahkan secawan air untuk mencairkannya.

Bagi bayi yang di bawah usia 6 bulan, pastikan anda mendapat nasihat dan pandangan doktor sebelum memberikan apa-apa kepadanya selain susu ibu atau formula.

5. Banyakkan pergerakan- cara mengatasi bayi sembelit

Bayi yang banyak bergerak akan membantu mempercepatkan proses pencernaan, sekali gus membantu pergerakan di dalam usus.

Sekiranya bayi anda masih belum berjalan, pergerakan basikal di kakinya (
leg bicycles)
pasti akan membantu.

6. Urutan

Cara merawat bayi sembelit paling mudah? Lakukan urutan lembut di bahagian perut dan bawah perut bayi untuk merangsang pergerakan usus. Ulangi senaman beberapa kali sehari, sehingga bayi anda boleh membuang air besar.

Bagaimana jika masih tidak berjaya?

Melakukan perubahan dalam diet bayi anda (atau anda sendiri) pasti akan dapat membantu mengatasi masalah sembelit bayi anda. Namun jika masih tidak berjaya, terdapat beberapa teknik lain yang boleh anda gunakan.

Kebanyakan teknik ini boleh dilakukan di rumah. Walau bagaimanapun, jika anda tidak pernah mengamalkannya sebelum ini, anda perlu berjumpa dengan doktor terlebih dahulu untuk mendapat nasihat dan rundingan khusus.

Teknik-teknik ini termasuk:

Glycerin suppository

Jika bayi anda mempunyai tanda seperti
najis berdarah selepas membuang najis yang keras,
glycerin suppository
 akan dapat membantu melancarkan proses pembuangan najis.

Ia boleh dibeli di farmasi dan digunakan di rumah. Ikuti arahan pada paket jika ia untuk bayi anda yang berusia 2 tahun ke atas atau bertanyakan kepada doktor sebelum menggunakannya jika ia adalah untuk bayi anda di bawah usia 2 tahun.

Laksatif

Laksatif (
laxative)
diperbuat daripada ekstrak malt barli (Maltsupex) atau serbuk
psyllium
(Metamucil) yang dapat melembutkan najis bayi. Tetapi ia tidak disyorkan kepada bayi.

Jika ingin menggunakan cara merawat bayi sembelit ini, berbincang dengan doktor anda dahulu sebelum memberikan apa-apa laksatif kepada bayi di bawah umur 1 tahun.

Pakar pediatrik

Sekiranya anda keliru atau merasa bimbang, jangan teragak-agak untuk berjumpa doktor kepada bayi anda bagi mendapatkan kepastian.

Dalam kebiasaan kes, cara mengatasi bayi sembelit akan dapat diatasi dengan sendirinya atau dengan rawatan semula jadi.

Jika strategi tersebut masih tidak berfungsi, sila dapatkan nasihat atau cadangan daripada doktor.

Doktor anda juga akan dapat membantu melihat simptom atau tanda lain seperti demam, yang boleh menjadi petunjuk masalah yang lebih besar yang memerlukan rawatan perubatan lanjut.


Kecederaan dan ketegangan hamstring

Definisi

Apa itu Kecederaan dan ketegangan hamstring?

Kecederaan hamstring adalah disebabkan oleh penguncupan pesat kumpulan otot hamstring iaitu sekumpulan empat otot yang terletak pada bahagian belakang paha anda. Regangan serius dalam hamstring boleh menyebabkan otot dan urat pecah.

Apabila berlaku ketegangan hamstring, satu atau lebih daripada otot ini akan mengalami beban yang berat. Otot-otot juga mungkin akan terkoyak. Anda mungkin mengalami kecederaan tegangan hamstring semasa aktiviti yang melibatkan larian dan lompatan yang diikuti dengan hentian secara tiba-tiba.

Apakah kebarangkalian Kecederaan dan ketegangan hamstring?

Kecederaan dan tegangan hamstring adalah kondisi yang biasa dialami oleh sesiapa pun, tetapi ia mungkin lebih kerap di kalangan lelaki. Kondisi ini juga kerap dialami para atlet termasuk pelari, peluncur, pemain bola sepak, dan pemain bola keranjang.

Walau bagaimanapun, kondisi ini boleh dirawat dan boleh diuruskan dengan mengurangkan faktor risiko anda. Sila jumpa doktor anda untuk mendapatkan maklumat lanjut.

Simptom-simptom

Apakah simptom-simptom Kecederaan dan ketegangan hamstring?

Ketegangan hamstring yang ringan tidaklah terlalu serius atau menyakitkan. Tetapi jika ianya serius, anda akan mengalami kesukaran berjalan, bahkan berdiri. Simptom-simptom lain yang mungkin berlaku dalam kecederaan hamstring ialah:

Kesakitan yang teruk dan parah semasa bersenam, dan diikuti perasaan seakan-akan otot patah

Sakit di bahagian belakang paha dan bahagian bawah punggung apabila berjalan, meluruskan kaki, atau membongkok

Nyeri

Lebam

Bila saya harus berjumpa doktor?

Diagnosis awal dan rawatan boleh mengelakkan keadaan ini daripada menjadi lebih teruk dan juga untuk mencegah masalah lain, jadi anda perlu berjumpa doktor anda secepat mungkin untuk mencegah keadaan serius ini.

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila tanya doktor anda. Tubuh setiap individu adalah berbeza. Dapatkan rawatan dan nasihat terbaik daripada doktor anda.

Punca

Apakah Punca Kecederaan dan ketegangan hamstring?

Otot hamstring adalah sekumpulan tiga otot yang terletak di belakang paha anda dari pinggul sehingga ke bawah lutut. Otot-otot ini membolehkan anda untuk melanjutkan kaki secara lurus di belakang badan anda dan membengkokkan lutut anda. Apabila salah satu daripada otot ini melampaui hadnya semasa aktiviti fizikal, kecederaan boleh berlaku.

Faktor-faktor Risiko

Apakah yang meningkatkan risiko saya kepada Kecederaan dan ketegangan hamstring?

Anda mungkin terdedah kepada risiko kecederaan hamstring jika anda:

Kerap menyertai aktiviti sukan

Pernah mengalami kecederaan hamstring sebelum ini

Daya kelenturan fizikal yang lemah

Ketidakseimbangan otot

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kecederaan dan ketegangan hamstring didiagnosis?

Jika doktor anda mengesyaki bahawa anda mungkin mengalami kondisi ini, pemeriksaan fizikal akan dilakukan, dan beberapa soalan khusus tentang punca kecederaan akan ditanya. Beberapa ujian juga akan disyorkan oleh doktor anda seperti ujian darah, atau X- ray, dan sebagainya.

Bagaimana pesakit Kecederaan dan ketegangan hamstring dirawat?

Berita bagus tentang kondisi ini adalah, tegangan hamstring yang ringan dan sederhana biasanya sembuh sendiri. Ia akan mengambil hanya sedikit masa. Untuk mempercepat penyembuhan, anda boleh:

Rehatkan kaki. Elakkan dari memberi beban berat badan pada kaki anda. Sekiranya rasa sakit itu teruk, anda mungkin memerlukan tongkat ketiak sehingga beransur baik. Tanya doktor atau pakar terapi fizikal anda untuk bantuan lanjut.

Letakkan ais pada kaki anda untuk mengurangkan kesakitan dan bengkak. Lakukannya selama 20-30 minit setiap tiga hingga empat jam selama dua atau tiga hari, atau sampai kesakitan hilang.

Balut kaki anda dengan pembalut elastik di sekeliling kaki supaya tidak terlalu bengkak.

Kembalikan kaki anda pada bantal semasa duduk atau berbaring

Ambil ubat penahan sakit. Ubat anti-radang bukan steroid (NSAID) seperti ibuprofen (Advil, Motrin) atau naproxen (Aleve, Naprosyn) akan membantu dengan sakit dan bengkak. Walau bagaimanapun, ubatan ini mungkin mempunyai kesan sampingan, termasukla peningkatan risiko pendarahan dan ulser. Mereka harus digunakan hanya untuk jangka pendek, melainkan jika doktor anda memberi nasihat sebaliknya.

Amalkan senaman regangan dan penguatan jika pakar terapi fizikal anda mencadangkan aktiviti ini. Memperkuatkan hamstring anda adalah salah satu cara untuk mengelakkan kecederaan dan tegangan hamstring.

Dalam sesetengah kes teruk di mana otot mengalami koyakan, anda mungkin memerlukan pembedahan. Pakar bedah akan membaiki dan menyambung semula otot-otot yang cedera.

Masa pemulihan bergantung kepada tahap keseriusan kecederaan hamstring. Anda perlu ingat bahawa setiap individu mengalami kadar penyembuhan yang berbeza.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kecederaan dan ketegangan hamstring?

Sementara rawatan dijalankan, anda perlu melakukan aktiviti yang tidak akan memburukkan lagi ketegangan hamstring. Sebagai contoh, atlet dan pelari boleh mencuba melakukan beberap pusingan renang di dalam kolam. Walau apa saja yang dilakukan, jangan tergesa-gesa atau cuba kembali ke tahap aktiviti fizikal asal anda sehingga:

Anda boleh menggerakkan kaki anda secara bebas seperti dahulu

Kaki anda terasa kuat seperti dahulu

Anda tidak lagi merasa sakit di kaki anda apabila anda berjalan, berlari, memecut, dan melompat.

Anda boleh mengurangkan risiko anda dengan cara-cara berikut:

Gerakan pemanasan badan sebelum dan selepas aktiviti fizikal.

Meningkatkan intensiti aktiviti fizikal anda secara perlahan, dan tidak lebih daripada peningkatan 10% seminggu.

Hentikan bersenam jika anda merasa sakit di belakang paha anda.

Meregangkan dan menguatkan hamstring sebagai langkah pencegahan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


8 Aktiviti Anda TIDAK PATUT BUAT Ketika Trimester Kedua Kehamilan, Jangan Ambil Mudah!

Pada trimester kedua kehamilan, ibu baru boleh mula melakukan senaman untuk mempersiapkan diri mereka kepada fasa sihat semasa kehamilan dan kelahiran.

Cubalah tips-tips di bawah dengan melakukan jenis-jenis senaman berbeza pada setiap bulan kehamilan untuk menjadikan tubuh anda sihat dan bertenaga.

Apa anda perlu buat ketika trimester kedua kehamilan

Bulan keempat kehamilan:
 Ibu hamil sudah boleh menggunakan basikal pegun di gimnasium. Pada ketika ini, perut ibu semakin membesar menyebabkan aliran darah mengalir lebih perlahan daripada biasa. Ibu juga perlu mengehadkan
 latihan yoga
termasuklah meregang dan berbaring belakang.

Semasa tidur pula, ibu perlu tidur dalam posisi mengiring.

Bulan kelima kehamilan:
Berenang merupakan aktiviti ideal semasa tempoh ini. Pergerakan dalam air dengan senaman ringan boleh membuatkan anda relaks dan selesa.

Walau bagaimanapun, ibu tidak boleh berenang keterlaluan dan jangan lupa untuk memakai
pelindung matahari
kerana kulit ibu hamil adalah sangat sensitif.

Bulan keenam kehamilan:
Senaman kegel adalah penting dilakukan semasa tempoh kehamilan. Ini adalah senaman ruangan pelvik yang membantu anda merasai kurang kesukaran semasa proses kelahiran.

Senaman ini hanya mengambil masa 2-3 minit sehari dengan melakukan aksi “merapat dan mengendurkan.”

Merapatkan atau kemut faraj anda dan tahan sekitar 3 saat, kemudian mengendurkan atau melepaskan kemutan otot tadi dalam 3 saat. Selepas beberapa kali melakukan senaman ini, anda boleh menambah masa dari 5-10 saat ataupun lebih lama.

Apa yang anda tidak boleh lakukan ketika trimester kedua kehamilan

Sebaik-baiknya, anda perlu mengelakkan sebarang aktiviti yang meletakkan anda dalam risiko untuk terjatuh ataupun membahayakan kawasan abdomen anda semasa hamil.

Risiko untuk kecederaan
 sebahagiannya bergantung kepada tahap kemahiran anda juga. Namun, ingatlah bahawa keupayaan anda untuk menyeimbangkan diri akan menurun kerana keadaan kehamilan anda dan pusat graviti anda juga telah berubah.

Anda juga pasti ingin mengikuti langkah berjaga-jaga semasa mengembara pada altitud yang tinggi, di mana pada keadaan sedemikian, kurang oksigen untuk anda dan bayi. Dengan berada pada aras 8,000 kaki ke atas, misalnya, boleh menyebabkan kesakitan altitud dan meletakkan bayi anda dalam risiko.

Berikut merupakan senarai sesetengah aktiviti yang boleh menimbulkan
masalah semasa kehamilan:

Menaiki tunggangan di taman hiburan
: Meluncur air dan beberapa tunggangan lain di taman hiburan adalah dilarang sama sekali untuk ibu hamil, kerana pendaratan kuat atau permulaan dan hentian tiba-tiba boleh membahayakan bayi.

Berbasikal
: Menunggang basikal bukanlah senaman yang baik terutama untuk mereka yang baru ingin memulakannya. Namun, penunggang yang berpengalaman boleh meneruskan berbasikal sehingga tempoh trimester kedua mereka. Ini kerana, semasa hamil, pusat graviti mereka berlaku perubahan sehingga boleh menjejaskan keseimbangan dan membuatkan berbasikal itu bahaya. Namun, tunggangan basikal pegun adalah alternatif yang selamat.

Sukan lasak
: Bola sepak, bola keranjang, bola tampar dan hoki meletakkan anda dalam risiko yang tinggi untuk mendapat kecederaan, iaitu semasa mengambil bola ataupun membaling boleh dari dan kepada pemain lain, atau kemungkinan terjatuh semasa bermain.

Menyelam
: Aktiviti ini berbahaya kepada bayi anda untuk berendam ke dalam air secara paksa.

Gimnastik
: Sekali lagi, terdapat risiko untuk anda terjatuh dan meningkatkan trauma kepada abdomen anda.

Menunggang kuda
: Walaupun anda seorang penunggang kuda yang baik, adalah tidak berbaloi untuk anda mengambil risiko menunggang kuda semasa hamil.

Tab mandian panas dan sauna
: Berendam di dalam tab mandian panas dan jakuzzi atau duduk di dalam sauna boleh membahayakan janin anda yang sedang membesar di dalam perut. Ini kerana pemanasan berlebihan adalah berkait denggan kecacatan kelahiran.

Berlari
: Jika anda bukan seorang pelari sebelum anda disahkan hamil, ini bukan masanya untuk anda mula berlari. Jika tidak, anda masih boleh meneruskannya namun perlulah dilakukan secara sederhana. Bermula dari trimester kedua anda, iaitu apabila risiko untuk anda terjatuh meningkat, anda perlu berlari dengan berhati-hati. Elakkan berlari dalam cuaca panas melampau dan minum banyak air untuk menggantikan cecair yang hilang semasa berpeluh.

Selam skuba
: Ini adalah aktiviti yang amat dilarang! Semasa anda berada di permukaan air, buih air boleh membentuk dalam aliran darah anda, yang boleh membahayakan diri anda dan kandungan.

Meluncur salji
: Risiko yang sama untuk terjatuh dan meningkatkan peluang trauma kepada abdomen anda.

Meluncur
: Risiko yang sama untuk terjatuh dan meningkatkan peluang trauma kepada abdomen anda.

Tenis
: Permainan tenis yang sederhana adalah selamat untuk anda main sebelum anda hamil. Akan tetapi, anda mungkin menghadapi masalah dengan keseimbangan dan hentian tiba-tiba jika bermain semasa hamil, jadi berhati-hatilah! Kebanyakan wanita merasakan sukar untuk bermain dengan baik kerana perut yang semakin membesar semasa trimester kedua dan ketiga.

Meluncur air
: Aktiviti lain yang meletakkan anda dalam risiko untuk terjatuh dan meningkatkan peluang trauma kepada abdomen anda.


4 Tip Ini Dapat Bantu Anda Kembali LANGSING Selepas Bersalin, Cubalah!

Antara perkara paling membimbangkan ramai wanita adalah perubahan tubuh setelah melahirkan anak. Bertenang, ada cara kurus selepas bersalin boleh anda cuba.

Untuk mendapatkan lebih banyak info tentang Kehamilan, sila dapatkannya
di sini.

Tip kurus selepas bersalin

Semua ibu baru pasti mahu mendapatkan kembali bentuk tubuh asal seperti sebelum hamil, namun nasihat kami adalah supaya anda bersabar. Jangan terburu-buru untuk kembali langsing sehingga mengabaikan kesihatan anda dan si manja.

Berikut kami sediakan tips yang boleh anda ikuti bagi membantu ibu baru mendapatkan kembali tubuh idaman.

1.Jangan berdiet

Mungkin anda tertanya-tanya, jika tidak berdiet, bagaimana anda untuk kembali kurus selepas bersalin, betul tak?

Maksud jangan berdiet di sini ialah anda tidak boleh menyekat pemakanan anda, terutama jika anda memang
menyusukan bayi.

Ramai wanita yang menyangka amalan berdiet adalah menyekat makan ataupun tidak makan nasi.

Walau bagaimanapun, pakar berpendapat, jika ibu mahu mendapatkan kembali tubuh langsing, mereka perlulah mendapatkan pemakanan yang sihat dan seimbang.

Jangan disekat kemahuan anda untuk makan makanan yang mengandungi nutrisi, sebaliknya hadkan pengambilan makanan yang berlemak, manis dan berkolesterol tinggi seperti makanan bergoreng dan kek.

2. Pilih makanan yang betul

Ibu baru, terutama yang menyusukan bayi, memerlukan nutrisi maksimum. Pilih makanan yang kaya dengan nutrien dan rendah lemak.

Ikan merupakan salah satu makanan ‘
superfood
’ kerana mengandungi DHA, iaitu asid lemak omega-3 yang penting untuk membantu perkembangan otak dan sistem saraf
bayi baru lahir.

Baca juga:

Sumber terbaik DHA ialah ikan salmon, sardin dan tuna. Susu dan yogurt juga merupakan ‘
superfood’
kerana kaya dengan kalsium yang diperlukan untuk tulang anda.

Manakala, daging pejal, ayam dan kekacang pula mengandungi rendah lemak dan tinggi protein serta serat.

Kesemua makanan ini baik untuk anda dan membantu anda rasa cepat kenyang.

3. Menyusukan bayi bantu anda kurus selepas bersalin

Banyak desas-desus yang mengatakan ibu susah hendak kurus kerana menyusukan bayi. Jangan dengar mitos tersebut.

Tahukah anda, salah satu cara untuk anda cepat kurus adalah dengan menyusukan bayi. Kajian menunjukkan bahawa wanita yang menyusukan anak secara eksklusif dapat membantu mereka segera kembali kepada berat badan asal seperti sebelum kehamilan.

Penyusuan badan secara eksklusif selama enam bulan terawal kelahiran dapat memberikan anda mendapatkan tambahan 300 kalori sehari!

4. Jangan biar badan kurang air

Minum banyak air masak
 bagi mengelakkan badan anda nyahhidrat. Pengambilan air secukupnya dapat membantu anda untuk tidak mengambil makanan berlebihan.

Malah, sesetengah kajian juga memberitahu bahawa pengambilan air yang mencukupi dapat membantu meningkatkan metabolisme tubuh anda.

Kurus selepas bersalin 5. Bersenamlah!

Bagi mendapatkan tubuh idaman, anda perlu melakukan senaman untuk membakar kalori dan memastikan otot serta tulang anda kuat.

Tidak semestinya anda perlu melakukan senaman lasak. Anda boleh memilih untuk berjalan kaki atau berjoging sekurang-kurangnya 10 minit sehingga 30 minit setiap sesi.

Walau bagaimanapun, jika anda bersalin secara pembedahan, minta nasihat doktor sebelum anda mula melakukan sebarang senaman.


Wanita Hamil Gemar Beronani Sebab Takut Bersetubuh? Ini Kesan Pada Ibu & Janin

Tidak dapat dinafikan, ramai individu termasuk pakar yang mengatakan
perbuatan melancap adalah satu perbuatan yang normal
. Hakikatnya, ia dilakukan oleh kebanyakan lelaki atau wanita yang hidup di muka bumi ini. Persoalannya, bagaimana pula jika seorang wanita itu sedang hamil? Adakah onani ketika hamil itu adalah satu perkara yang normal?

Jom ikuti artikel ini dengan lebih lanjut untuk tahu jawapannya!

Kehamilan akan mengubah segala-galanya

Buat wanita yang pernah mengandung, pasti anda akan bersetuju dengan kenyataan ini bukan?

Ini kerana memang benar kehamilan akan mengubah segala-galanya dalam kehidupan kaum Hawa.

Ketika perut sedang memboyot, kebanyakan wanita mungkin akan mengalami perubahan pada fizikal dan mental mereka.

Kondisi yang tidak menyenangkan seperti
morning sickness
, mood tidak menentu serta keletihan yang berlebihan adalah perkara biasa bagi ibu hamil.

Dalam pada itu, ada juga wanita yang akan mengalami
peningkatan tahap libido
 semasa sedang hamil.

Ini berpunca daripada peningkatan hormon progesterone dan estrogen dalam tubuh badan.

Jika suami tidak larat atau tidak minat untuk melayan, maka mungkin ada yang pilih untuk beronani.

Namun, ramai yang tertanya-tanya adakah normal untuk melancap semasa mengandung?

Adakah onani ketika hamil itu normal?

Meskipun ia adalah perbuatan yang sudah terang lagi bersuluh salah di sisi ajaran agama Islam, kita tidak boleh menafikan memang ramai individu yang melakukan perbuatan ini.

Menurut ramai pakar, beronani semasa hamil adalah perbuatan yang normal.

Bukan sahaja normal, malahan juga ia dikatakan mempunyai pelbagai manfaat lain terhadap kesihatan tubuh badan kita.

Antara kebaikan onani ketika hamil yang digembar-gemburkan adalah:

Membantu mengurangkan stres

Membantu melancarkan aliran dalam saluran darah

Membantu meningkatkan kualiti tidur

Rasa gembira ekoran pengeluaran hormon dalam tubuh badan

Pun begitu, sila berhenti daripada melakukannya jika anda mengalami perkara berikut sebagai langkah keselamatan ya?

Air ketuban sudah pecah

Faraj mengalami pendarahan

Berisiko tinggi melahirkan bayi pramatang

Anda mengalami kahamilan dengan uri berada di bawah

Jadi, adakah ia adalah satu perbuatan yang selamat untuk dilakukan?

Adakah perbuatan onani ketika hamil itu selamat?

Jawapannya ya, ia adalah satu perbuatan yang selamat untuk dilakukan meskipun terdapat beberapa ketika di mana anda perlu menghentikannya – seperti yang disenaraikan di atas.

Jika kalian bebas daripada keadaan yang telah dinyatakan di atas tadi, maka onani ketika hamil adalah satu perbuatan yang normal untuk anda.

Namun, kalian harus mengikut beberapa petua yang penting.

Pertama, sila pastikan kuku anda sentiasa pendek untuk mengelakkan risiko faraj tercedera semasa beronani

Kedua, pastikan jari dan tangan yang digunakan bersih. Sila cuci jari dan tangan anda menggunakan air dan sabun setiap kali sebelum atau selepas beronani

Ketiga, pastikan peralatan seks seperti
dildo
atau
vibrator
yang anda ingin gunakan adalah milik anda sendiri dan bukannya dipinjam daripada orang lain. Ini kerana perkongsian
sex toy
mudah menyebarkan
penyakit jangkitan kelamin (STD)
 antara manusia

Untuk lebih kepastian, anda boleh gunakan kondom untuk disarungkan pada
sex toy
ini. Ia adalah satu tindakan yang sangat efektif dalam usaha mengelakkan STD.

Cuma, pastikan anda membuang dan menukar kondom ini selepas digunakan walaupun baru sekali.

Hak individu

Kesimpulannya, onani ketika hamil itu adalah normal dan selamat.

Namun, ada beberapa perkara yang anda perlu ambil tahu sebelum mengambil keputusan untuk melakukannya.

Selain itu, ketahuilah ia adalah perbuatan yang sangat bertentangan dengan ajaran agama Islam!

[health_tool_article id=”78935″]


Wah! 10 Hari Saja Hospital Khas Rawat Coronavirus Siap Dibina

Untuk mendapatkan lebih banyak info tentang coronavirus di Malaysia, sila dapatkannya di sini.

Biasanya kalau ingin membina sebuah bangunan, ia memerlukan masa berbulan-bulan ataupun bertahun-tahun untuk menyiapkannya. Tetapi berbeza keadaannya di China, hospital khas untuk merawat coronavirus di negara itu dapat disiapkan segera.

Statistik di Malaysia adalah seperti berikut:

[covid_19]

Hanya 10 hari berjaya dibina

Wabak virus korona yang berasal dari pasar di Wuhan, China telah menyebabkan lebih daripada 900 angka kematian dan menjangkiti lebih 40,000 individu di seluruh dunia. Bagi menangani penularan wabak ini, kerajaan China telah membina sebuah hospital kecemasan.

Menariknya
hospital khas ini
 mampu disiapkan dalam tempoh masa 10 hari. Ia dibangunkan dengan tujuan untuk menampung pesakit coronavirus di Wuhan.

Sudah tentu umum ingin mengetahui apakah kemudahan yang disediakan di hospital khas merawat coronavirus itu, bukan?

Houshenshan- hospital khas merawat coronavirus

Seperti dalam laporan
Wall Street Journal
, kerajaan China bercadang membina 2 hospital di Wuhan bagi menangani
peningkatan jumlah kes berkaitan jangkitan virus korona
 di negara itu.

Pembinaan hospital kecemasan ini dilakukan kerana penularan wabak 2019-nCoV tidak dapat dirawat di hospital sedia ada di Wuhan, waima hospital paling terkenal sekali pun. Kakitangan perubatan di hospital terpaksa mengabaikan atau menyuruh individu yang dijangkiti virus korona untuk pulang ke rumah.

Keadaan ini perlu dilakukan berikutan kemudahan peralatan perubatan yang terdapat di hospital sedia ada adalah alatan biasa dan tidak dapat merawat virus itu.

Maka pada 23 Januari 2020, kerajaan China bersama kontraktor tempatan memulakan pembinaan hospital khas yang dipanggil Houshenshan. Pembinaan hospital ‘segera’ yang boleh merawat pesakit virus korona siap dalam tempoh 10 hari dan dibuka pada 3 Februari 2020.

Baca juga:

Hospital khas merawat coronavirus bukan dibina ala kadar semata-mata. Sebaliknya ia dilengkapi dengan kemudahan bagi menangani jangkitan virus Wuhan.

Bangunan hospital Houshenshan dibina di atas kawasan yang berkeluasan 64.5 hektar. Ia terdiri daripada bangunan 2 tingkat dan memuatkan ribuan doktor dan juga tenaga kesihatan yang diambil oleh tentera China.

Menariknya, rahsia kejayaan yang membantu mempercepatkan pembangunan hospital khas ini adalah ia tidak dibangunkan menggunakan konkrit biasa. Sebaliknya hospital khas ini dibangunkan dengan dinding unit pasang siap.

Disebabkan itu, bangunan hospital khas merawat coronavirus dapat disiapkan lebih cepat berbanding membina hospital lain secara amnya. Apa pun, sudah tentu usaha kerajaan dan kontraktor negara itu harus diberikan pujian.

Kemudahan yang ada di hospital khas merawat coronavirus

Pembinaan hospital segera ini dikatakan mengikuti model pembinaan Hospital Xiaotangshan di Beijing yang dibina pada tahun 2003. Menariknya, hospital khas merawat coronavirus itu dibina dalam tempoh singkat, iaitu 7 hari bagi
menangani penularan wabak SARS.

Berikut adalah senarai beberapa kemudahan yang disediakan di Hospital Houshenshan, hospital yang bangunkan untuk memerangi wabak virus korona:

Setiap unit bilik dalam bangunan tersebut boleh menampung dua katil

Terdapat unit penjagaan rapi (ICU), bilik mesyuarat dan juga bilik simpanan

Terdapat juga bilik kuarantin yang dipisahkan daripada bangunan utama hospital

Terdapat sistem pengudaraan khas yang membolehkan kakitangan perubatan untuk tidak perlu masuk ke dalam bilik pesakit

Dilengkapi dengan kemudahan peralatan terkini seperti mesin MRI dan juga ‘robot perubatan’

Menyediakan sistem panggilan video untuk membolehkan doktor di Houshenshan untuk berkomunikasi dengan pakar di Beijing

https://www.facebook.com/HelloDoktorMY/videos/115200726587889/

Tempat pengasingan?

Walau bagaimanapun, ramai individu menganggap bahawa kerajaan China tidak membina hospital itu untuk merawat virus korona di Wuhan. Sebaliknya, mereka berpendapat pembinaan hospital yang dibuat dalam masa singkat lebih sesuai dipanggil sebagai sebuah tempat pengasingan individu.

Ini kerana individu yang mempunyai jangkitan virus korona positif akan ditahan di dalam bilik rawatan dan diberikan rawatan sehingga pulih dan tidak akan menjangkiti individu lain.

Berbeza dengan beberapa media di China, mereka melaporkan bahawa hospital khas merawat coronavirus, Houshenshan benar-benar merawat pesakit yang dijangkiti virus korona. Malahan pesakit pertama telah tiba di hospital itu pada awal pagi Isnin (3 Februari).

Seramai 1,400 doktor, jururawat dan kakitangan perubatan yang diserap daripada tentera China telah bersedia berkhidmat di Hospital Houshenshan.

Akhir kata

Walaupun penularan wabak jangkitan virus korona di Malaysia tidaklah seteruk yang dialami di China, namun ia tidak bermakna anda boleh memandang remeh isu jangkitan ini.

[mc4wp_form id=’115319″]

Anda masih tetap perlu menjaga aspek-aspek kebersihan dan
perlindungan diri seperti memakai topeng muka bagi mengelakkan daripada dijangkiti wabak
 ini. Jangan memandang enteng kepada sebarang risiko yang mungkin boleh berlaku.

Elakkan daripada menyentuh mata, hidung mahupun mulut sebelum membasuh tangan. Pastikan
anda mencuci tangan menggunakan sabun dengan kerap
 terutamanya sebelum makan, selepas ke tandas serta selepas bersin mahupun batuk.

Hello Health Group
 tidak menyediakan nasihat perubatan, diagnosis, atau rawatan.

#HelloHealthGroup, #hellodoktor, #HelloHealthCoronavirus

Anda mungkin berminat untuk membaca artikel:

Saintis Temui Cara Untuk Kesan Wabak Coronavirus Dengan Lebih Cepat Di Masa Depan?

5 Cabaran Yang Seluruh Dunia Terpaksa Tempuh Kerana Wabak Virus Korona

Wabak Berbahaya Virus Corona Ini Sudah Masuk Malaysia, Jaga-Jaga!

Jangkitan Virus Corona Tidak Tunjuk Sebarang Tanda? Hati-Hati Rakyat Malaysia!

Jangan Terburu-Buru Sebar Maklumat Palsu Virus Korona, Ada Netizen Ditangkap!

Adakah Coronovirus Turut Menjangkiti Kanak-kanak?

Berita Baik, Nantikan April 2020, Vaksin Virus Korona Bakal Diuji!


Boleh Atau Tidak Penghidap Asma Berpuasa?

Setiap kali tiba bulan Ramadan, umat Islam seantero dunia diwajibkan untuk berpuasa selama sebulan. Pun begitu, masih terdapat kelonggaran mengenainya bergantung kepada kondisi fizikal individu. Bagaimana pula dengan individu yang menghidap asma? Boleh atau tidak penghidap asma berpuasa? Ikuti artikel ini untuk mengetahui mengenainya dengan lebih lanjut.

Selamatkah penghidap asma berpuasa?

Menurut kajian yang dilakukan oleh jurnal ilmiah
Annals of Allergy, Asthma, and Immunology
, 90 peratus daripada penghidap asma yang berpuasa tidak melaporkan sebarang keluhan mahupun serangan asma ketika sedang berpuasa. Jadi jawapannya adalah ya, selamat. Namun begitu, ia masih bergantung kepada kondisi fizikal invidu. Sebaiknya, penghidap asma yang ingin berpuasa berhubung terlebih dahulu dengan doktor sebelum membuat keputusan untuk berpuasa.

Bolehkah ventolin digunakan ketika sedang berpuasa?

Ventolin adalah ubat sedutan yang boleh membantu melegakan asma. Ia berfungsi membuka dan mengembangkan saluran pernafasan anda yang kian sempit dan anda akan berasa lega dalam masa yang sangat singkat. Cara menggunakan ubat ini adalah dengan menyedutnya melalui mulut dan biarkan ia masuk sehingga saluran pernafasan anda.

Persoalannya, adakah ini akan membatalkan puasa anda? Menurut pandangan ramai ahli ulama, ia tidak akan membatalkan puasa. Ini kerana kandungan yang terdapat di dalam ubat sedutan itu hanya akan melalui saluran pernafasan sahaja. Jika ia masuk ke dalam perut sekalipun, ia adalah sedikit. Oleh itu, ia tidak akan membatalkan puasa.

Jika masih mahu berpuasa, adakah terdapat sebarang tip?

Sentiasa bawa ubat sedutan anda ke mana-mana sahaja anda pergi.

Hindarkan diri anda daripada melakukan sebarang aktiviti fizikal yang berat seperti bersukan.

Hindarkan diri anda daripada terdedah kepada cuaca yang terlalu panas atau terlalu sejuk.

Banyakkan minum air pada waktu sahur dan ketika iftar.

Jika anda perasan asma simptom semakin teruk, segera dapatkan bantuan perubatan.

Konklusinya?

Penghidap asma adalah masih selamat untuk berpuasa semasa bulan Ramadan dari aspek perubatan. Dari aspek agama pula, penggunaan ubat sedutan tidak akan membatalkan puasa. Oleh itu, anda tidak perlu terlalu risau mengenainya. Namun begitu, berhubung terlebih dahulu dengan doktor anda untuk mendapatkan lebih kepastian.

Hello Health Group
 tidak menyediakan nasihat perubatan, diagnosis, atau rawatan.

Baca juga:

4 Tip Berkesan Mengajar Anak Berpuasa

5 Tip Meneruskan Penyusuan ASI bagi Ibu Berpuasa

5 Tip Menahan Lapar Semasa Berpuasa


Ada 7 Golongan Paling Berisiko Terkena Hepatitis A! Ini Termasuk Pengamal Homoseks?

Adakah anda tahu apa itu hepatitis A? Ya, ia merupakan antara penyakit yang jarang diutarakan namun masih boleh membahayakan!

Ia adalah salah satu daripada jenis hepatitis selain B, C, D dan E
 yang masing-masing berbahaya serta menyebabkan kesan berlainan.

Anda juga perlu tahu bahawa penyakit Hepatitis A ini lebih berisiko buat beberapa golongan yang akan kami huraikan di bawah nanti.

Baca lebih lanjut tentang Kesihatan Seksual
di sini.

Apa itu Hepatitis A?

Buat anda yang mungkin belum tahu, apa itu Hepatitis A adalah
sejenis penyakit yang berlaku akibat daripada jangkitan virus Hepatitis A
 (HAV) pada organ hati.

Ia boleh terdiri daripada gejala ringan yang berlangsung selama beberapa minggu serta gejala teruk yang berlangsung selama beberapa bulan.

Walaupun sangat jarang berlaku, jangan terkejut sekiranya ada kes sesetengah penderita yang menemui maut akibat jangkitan yang tidak dirawat.

Ia mempunyai 2 kategori iaitu akut (jangka masa pendek) serta kronik (jangka masa panjang).

Tanda-tanda Hepatitis A
 ini akan menyebabkan gejala-gejala seperti berikut:

Badan sering letih

Badan sering gatal

Hilang selera makan

Sakit sendi

Sakit perut

Mual-mual

Muntah-muntah

Air kencing berwarna seakan keruh

Demam

Jaundis

Bergantung kepada tahap keterukannya, gejala ini mungkin akan sembuh dengan sendiri dalam sesuatu tempoh yang tertentu.

Namun jika jangkitan tersebut sangat teruk, maka ada kemungkinan gejala ini tidak mampu sembuh dengan sendiri dan perlu dirawat segera.

Apa itu Hepatitis A: Fahami puncanya

Seperti yang telah kami nyatakan di atas,
 penyakit ini berpunca daripada virus Hepatitis A
 (HAV).

Ia kebiasaannya merebak daripada objek, makanan, atau minuman yang telah dicemari oleh jumlah najis atau tinja kecil dan tidak dapat dikesan daripada orang yang dijangkiti.

Selain itu, ia juga boleh merebak daripada hubungan peribadi yang rapat dengan orang yang dijangkiti seperti melalui seks atau menjaga individu yang sakit.

Pencemaran makanan atau minuman
 (ini boleh termasuk makanan sejuk beku dan kurang masak) yang tercemar dengan HAV boleh berlaku pada bila-bila masa sama ada semasa menanam, menuai, pemprosesan, pengendalian atau selepas memasak.

Pencemaran ini mungkin lebih cenderung berlaku di negara-negara mundur dan di kawasan yang keadaan kebersihan diri atau persekitaran yang sangat kotor.

Persoalannya, siapa yang paling berisiko untuk terkena jangkitan ini? Sila teruskan membaca untuk tahu!

Baca juga:

Siapa paling berisiko terkena Hepatitis A?

Jangkitan ini tiada had umur atau jantina kerana golongan bayi, kanak-kanak, dewasa, warga emas, lelaki dan wanita turut berisiko.

Pun begitu, ada beberapa golongan yang mungkin akan lebih berisiko menghidapinya di atas beberapa faktor risiko seperti:

Individu yang mempunyai hubungan secara langsung dengan mereka yang menghidapi Hepatitis A.

Individu yang gemar dan sering mengembara ke negara tinggi penghidap Hepatitis A.

Individu yang
menyalahgunakan dadah
 sama ada dalam bentuk suntikan atau sedutan.

Individu yang mengamalkan homoseksual (gay dan lesbian)
.

Individu yang mengalami masalah faktor pembekuan darah seperti hemofilia.

Individu yang bekerja dengan primat bukan manusia.

Ahli isi rumah atau penjaga pembawa Hepatitis A.

Untuk mengelakkan penyakit Hepatitis A ini berlaku kepada anda, langkah utama yang perlu dibuat adalah dengan mengelakkan faktor risiko di atas terlebih dahulu!

Apakah yang perlu dibuat jika dijangkiti?

Meskipun sudah berwaspada dengan faktor risiko, masih wujud kemungkinan kecil untuk anda dijangkiti penyakit ini.

Disebabkan itu, adalah penting untuk kalian mendapatkan vaksin sebelum atau selepas terdedah dengan HAV dalam masa 2 minggu.

Untuk merawat simptom-simptom jangkitan ini pula, anda akan disarankan untuk berehat, makan dan minum dengan cukup serta mengambil ubatan.

Kebiasaannya, penderita penyakit Hepatitis A akan mengambil masa beberapa bulan sebelum ia beransur pulih dengan sepenuhnya.

Konklusinya, adalah sangat penting untuk kalian
mendapatkan imunisasi lebih awal untuk mengelak daripada jangkitan ini
.

Sekiranya terdapat pertanyaan lanjut mengenai apa itu Hepatitis A, berundinglah dengan doktor bagi mendapatkan lebih kepastian.


Asyik Tergaru-garu Masa Nak Tidur? Ini 6 Punca Kenapa Badan Gatal-gatal Waktu Malam

Alangkah tersiksa jiwa dan raga apabila baru sahaja mahu tertidur, terasa seperti perlu menggaru kulit
angkara kegatalan melampau
. Persoalannya, kenapa badan gatal-gatal waktu malam sahaja? Teruskan baca artikel untuk tahu tentangnya dengan lebih lanjut!

Untuk mendapatkan lebih banyak informasi tentang Kesihatan Kulit, anda boleh klik
di sini
.

Adakah situasi ini tanda sejenis penyakit?

Sekiranya anda juga pernah atau masih mengalami tetapi tidak tahu kenapa badan gatal-gatal waktu malam, tenang dulu! Ini kerana ia adalah keadaan kesihatan yang agak umum dan biasa berlaku.

Untuk pengetahuan anda semua, keadaan kesihatan ini dikenali dengan istilah
nocturnal pruritus
 (NP) di mana
 kegatalan pada kulit badan
 anda berlaku serta bertambah teruk di waktu malam.

Mungkin ada yang menyangka jika kegatalan itu mudah untuk dihilangkan dengan cara menggaru atau menyapu krim pada kulit sedangkan ia tidak memberi kesan ketika sudah di tahap kronik.

Akibatnya, ia bukan sahaja boleh membuat kulit anda gatal dan merah, bahkan akan terluka angkara
 tabiat menggaru yang terlalu ekstrem
. Dalam pada itu, kualiti dan kuantiti tidur anda juga bakal terjejas dengan teruk lantas memudaratkan kesihatan tubuh badan.

Jadi, adalah begitu penting untuk individu tahu apa punca kenapa badan gatal-gatal waktu malam!

Ini punca kenapa badan gatal-gatal waktu malam!

Walaupun
kegatalan itu boleh terjadi
 pada bila-bila masa, tetapi ada individu yang mungkin hanya atau lebih kerap mengalaminya pada waktu malam sahaja akibat daripada kondisi di atas tadi.

NP mungkin akan didalangi oleh punca serta faktor risiko tertentu termasuk perkara yang berikut:

#1. Kondisi kulit yang tertentu

Pertama dan paling utama, punca kenapa badan gatal-gatal waktu malam adalah diakibatkan oleh kondisi kulit yang tertentu termasuk ekzema, dermatitis, psoriasis
atau lain-lain masalah kulit
.

Ini kerana kondisi seperti ekzema atau dermatitis boleh memicu
flare-up,
situasi di mana simptom termasuk kegatalan dan keradangan kulit menjadi lebih teruk pada waktu yang tertentu sahaja.

Kebiasaannya,
flare-up
itu akan berlaku di waktu malam sekali gus menjejaskan waktu tidur anda.

Baca lagi artikel berkaitan:

Tidur Malam Terganggu Angkara Gatal Ekzema? Cubalah 8 Cara Mudah Ini!

Dua-Dua Gatal, Tapi Apa Beza Kulit Dermatitis Atopik Dan Ekzema? Ini Jawapannya!

Cegah Psoriasis Daripada Meradang Dan Gatal, Cuba 4 Cara Ini!

Badan gatal-gatal akibat #2. Perubahan mekanisme

Tubuh badan manusia mempunyai sistem dan fungsi mekanisme secara semula jadi yang memicu setiap perubahan yang berlaku. Fokus pada waktu malam, mekanisme ini akan mula berubah.

Angkara cuaca yang agak sejuk di waktu malam, tubuh badan bakal meningkatkan aliran di dalam saluran darah dalam usaha menaikkan suhu. Kesannya,
kulit anda akan mengalami kegatalan
.

Badan gatal-gatal angkara #3. Rembesan hormon

Di malam hari yang merupakan waktu ‘rehat’ tubuh badan, ia akan merembeskan hormon tertentu termasuk sitokin iaitu sekumpulan protein yang amat penting demi membaiki sistem imun manusia.

Dalam masa yang sama, rembesan hormon kortikosteroid yang bertindak melawan keradangan juga akan berkurang. Akibatnya, kulit inidividu mungkin lebih mudah mengalami
masalah gatal-gatal
.

#4. Gigitan serangga atau haiwan kecil

Serangga seperti nyamuk dan semut atau haiwan kecil termasuk kutu atau hama biasa menjadikan
tempat tidur anda sebagai habitat
. Maka, risiko untuk ia menjelajah dan menggigit ketika individu berada di atas tilam dan katil juga adalah lebih tinggi di waktu malam!

#5. Kulit kekurangan air dan kering

Adakah anda perasan bahawa kulit cenderung untuk jadi lebih kering di waktu malam? Alasannya, cuaca yang mungkin agak sejuk tidak akan memerlukan tubuh badan mengeluarkan air peluh.

Peluh akan lebih banyak keluar pada waktu siang berbanding waktu malam akibat suhu yang lebih panas. Kesannya, kuantiti peluh yang kurang atau tiada bakal
membuat kulit kering lalu gatal
.

#6. Tahap kebersihan diri kurang baik

Ada ketika di mana kita terlupa untuk mandi atau membersihkan diri pada waktu malam dan terus sahaja berbaring untuk tidur. Tentu sahaja ini adalah tabiat yang tidak bagus untuk diteruskan.

Selepas seharian tubuh badan bekerja terutama di luar rumah, ia mungkin terdedah dengan variasi jenis mikrob termasuk bakteria dan virus lantas
meningkatkan risiko kulit badan
 anda terjejas.

Konklusinya, ada banyak punca dan faktor risiko kenapa badan gatal-gatal waktu malam dan benar jika ia adalah penyakit yang sangat mengganggu. Namun, tidak sukar bagi anda merawat kondisi ini kerana ada banyak
 ubatan dan rawatan klinikal
 yang boleh membantu.


Menakjubkan! 6 Jenis Buah Ini Boleh Buat Jerawat Anda Kecut, Pudar Dan Hilang!

Jerawat di wajah
 itu sering datang tanpa diundang dan sukar pergi meskipun sudah ‘diusir’ dengan banyak kaedah yang sedia ada. Jadi, apa kata anda cuba cara nak hilangkan jerawat cara tradisional pula? Menariknya, anda mungkin hanya perlukan buah-buahan!

Untuk mendapatkan lebih banyak informasi tentang Kesihatan Kulit, anda boleh klik
di sini
.

Apa maksud dan punca jerawat itu muncul?

Jerawat atau akne
 adalah antara masalah yang paling utama dan umum berlaku pada organ kulit.

Ia adalah akibat liang pori yang telah tersumbat lalu terkumpul dengan minyak dan sel kulit mati.

Kebiasaannya, ia akan terjadi di kawasan kulit
wajah, dada, bahu, belakang atau tempat lain
 sekali gus bakal menjejaskan tahap kecantikan serta keyakinan diri masing-masing.

Dalam usaha untuk singkirkan ia daripada kulit, ada banyak cara nak hilangkan jerawat yang anda boleh cuba sama ada dengan menggunakan cara moden atau cara tradisional.

Namun, kebanyakan cara itu tidak mendatangkan hasil memberangsangkan di mana jerawat tetap kekal atau
meninggalkan parut yang jelas
. Maka, individu mungkin harus cuba menggunakan cara lain yang jauh lebih efektif dan di luar kotak pemikiran.

Kadangkala, apa yang kita semua perlukan mungkin adalah bahan di dapur rumah sendiri sahaja!

Ini cara nak hilangkan jerawat cara tradisional!

Buah-buahan memang amat kaya dengan nutrisi dan zat yang diperlukan oleh tubuh badan. Tidak kurang dengan itu, ia juga mungkin boleh
membantu anda melawan masalah jerawat
 di kulit.

Jangan terkejut jika kami kata ada banyak jenis buah yang bagus untuk masalah jerawat termasuk:

#1. Menggunakan kulit daripada buah pisang

Pisang tinggi dengan variasi jenis vitamin, mineral dan asid lemak yang boleh membantu merawat jerawat dan pelbagai isu kulit lain termasuk parut, jeragat, cela dan
 tona kulit tidak sekata
.

Namun, bukan buahnya yang anda perlukan tetapi kulitnya kerana kulit pisang itu memiliki paling banyak manfaat apabila ia disapukan secara terus dan kerap ke atas
 kulit yang bermasalah
.

Caranya, cukup sekadar menggunakan ia sekitar seminggu sekali untuk mendapatkan hasil positif.

Cara nak hilangkan jerawat #2. Epal

Kedua, buah epal memiliki sifat antibakteria dan antioksidan yang boleh membantu kulit melawan bakteria serta radikal bebas sekali gus
membersihkan kulit daripada masalah
 jerawat.

Anda hanya perlu mengisar buah ini sehingga menjadi bentuk pes sebelum ia disapukan pada kulit yang bermasalah, biarkan, kemudian bilas dan ulang proses sama sekitar 1 ke 2 kali seminggu.

Cara nak hilangkan jerawat #3. Anggur

Ketiga, buah anggur mempunyai komponen
resveratrol
serta
phytoalexin
yang dipercayai mampu membantu merawat jerawat dan dalam masa sama
mengurangkan masalah parut akne
.

Sama dengan epal, anda perlu menghancurkan beberapa biji buah ini untuk dijadikan pes sebelum disapukan pada kulit. Untuk hasil lebih baik, boleh ulang proses ini 1 ke 2 kali seminggu.

#4. Buah betik yang tinggi dengan vitamin

Buah yang tinggi dengan vitamin A, C dan E ini sudah tentu sangat baik bagi kulit yang berjerawat.

Apa yang lebih menarik adalah betik memiliki enzim papain di mana ia boleh menjadi
agen untuk mengelupaskan kulit
 dan menyingkirkan sel kulit mati secara semula jadi sekali gus meluaskan lagi liang pori selain menyediakan nutrisi yang penting.

Caranya, cuma ambil sebiji betik yang telah dihancurkan sebelum ia disapukan ke atas kulit wajah.

#5. Buah tomato juga kaya dengan vitamin

Ramai masih berteka-teki sama ada ia buah atau sayur, tomato juga kaya dengan vitamin C dan E.

Tidak kurang dengan itu, tomato juga memiliki kandungan beta-karotena yang mampu melindungi dan
merawat kulit daripada masalah jerawat
. Sifat asid dari tomato ini turut membuat ia menjadi salah satu daripada bahan alami terbaik untuk kulit.

Caranya, ambil dan sapu pes tomato di kulit muka yang bermasalah setiap hari agar lebih berkesan.

#6. Strawberi turut boleh hilangkan jerawat

Wujud banyak buah dari keluarga beri yang bagus untuk kulit dan salah satunya adalah strawberi kerana ia mengandungi komponen asid salisilik alami untuk anda memiliki kulit wajah bersih.

Dalam pada itu, ia turut memiliki kandungan vitamin dan polifenol yang boleh meningkatkan lagi
sistem dan fungsi perlindungan kulit
 agar dapat terhindar daripada masalah termasuk jerawat.

Sama seperti buah lain di atas, ia hanya perlu dihancurkan dan disapukan pada kulit bermasalah.

Diingatkan bahawa cara nak hilangkan jerawat di atas ini hanya sekadar panduan atau pedoman alternatif yang mungkin tidak begitu berkesan buat semua orang. Dinasihatkan untuk
 anda yang ada masalah jerawat teruk
 bagi mendapatkan nasihat dan informasi dari pakar.


Nak Dekat Minggu Ke-40, Tak Ada Tanda Bersalin? Ini 6 Cara Percepatkan Kelahiran!

Seperti yang kita semua ketahui, tarikh kehamilan normal dikira pada minggu ke-40 kehamilan. Jika anda melebihi minggu ke-40, anda mungkin berasa tidak selesa, tidak sabar dan teruja menghadapi proses kelahiran.

Walau bagaimanapun, jika tarikh induksi telah tiba dan bayi anda masih tidak memberikan apa-apa tanda, anda mungkin ingin memberikan mereka gerakan secara lembut. Selain campur tangan perubatan, terdapat juga beberapa cara semula jadi untuk memulakan kelahiran untuk dicuba di rumah.

Kelahiran anda adalah secara semula jadi dikawal tetapi anda mungkin memerlukan sedikit bantuan dalam beberapa keadaan. Sekiranya penyedia penjagaan kesihatan anda memutuskan anda dan bayi anda mendapat manfaat daripada kelahiran lebih awal daripada kelewatan, dia mungkin mencadangkan kelahiran secara paksa.

Cara pertama untuk mempercepatkan kelahiran
 adalah dengan campur tangan perubatan dan yang lain adalah melalui beberapa tip di rumah.

Minggu kehamilan 40: Pendekatan induksi perubatan

1. Menggunakan ubat-ubatan

Doktor anda boleh
 menyebabkan kontraksi
 dengan memasukkan tablet atau gel ke dalam faraj atau melalui IV. Ubat-ubatan ini boleh termasuk:

Oksitosin
(Oxytocin):
 Tubuh secara semula jadi menghasilkan hormon oksitosin untuk
merangsang kontraksi.
Pitocin dan Syntocinon adalah jenama ubat-ubatan oksitosin. Mereka boleh diberikan melalui IV pada dos yang rendah untuk merangsang kontraksi.

Prostaglandin: Supositori dimasukkan ke dalam faraj pada waktu petang, menyebabkan uterus ke kelahiran pada waktu pagi. Satu kelebihan kaedah ini adalah bahawa ibu bebas bergerak di sekitar bilik bersalin.

2. Artificial rupture of membranes (AROM)

Juga dikenali sebagai amniotomi
(amniotomy),
 kaedah ini boleh dilakukan oleh bidan atau obstetrik untuk mempercepatkan kelahiran. Apabila kantung amniotik pecah, pengeluaran prostaglandin meningkat, mempercepatkan kontraksi. Untuk mendorong kelahiran, beberapa pembekal penjagaan kesihatan mungkin mencetuskan membran amniotik secara buatan.

Minggu kehamilan 40: Pendekatan induksi semula jadi

Sekiranya anda tidak mahu mempercepat/mengaruh kelahiran secara buatan, terdapat juga pelbagai kaedah cara semula jadi dan bukan perubatan untuk meremas serviks dan mendorong kelahiran.

 Walau bagaimanapun, kajian lanjut diperlukan untuk menilai keselamatan dan keberkesanan kaedah ini. Beberapa cara untuk memulakan kelahiran di rumah boleh termasuk:

Rangsangan puting:
 Ini adalah bentuk semula jadi induksi buruh yang anda boleh melakukannya sendiri dengan mudah dengan pam penyusuan elektrik. Rangsangan puting atau urutan payudara mungkin melepaskan hormon oksitosin, yang boleh menyebabkan kontraksi. Konsepnya adalah sama seperti ketika jururawat bayi sejurus selepas kelahiran yang membantu merangsang kontraksi dan memperlambat pendarahan.

Senaman: Berjalan atau mendaki tangga boleh mendorong kelahiran. Dengan cara ini membantu menggerakkan kepala bayi anda ke bawah, dalam tubuh anda. Apabila kepala bayi meletakkan tekanan pada serviks, kelahiran boleh bermula dengan lebih mudah. Cuba berjalan selama 15-20 minit atau naik satu atau dua tingkat. Keluar mendapatkan udara segar juga boleh memberi manfaat. Bersenam dengan cara ini juga boleh meningkatkan tenaga anda.

Suplemen herba: Minyak primrose petang, yang ditetapkan dalam bentuk kapsul yang diambil tiga kali sehari atau disapu secara langsung pada serviks, dipercayai membantu
 melancarkan serviks
dan mempersiapkannya untuk kelahiran. Sementara itu, teh raspberry sering disyorkan pada minggu sebelum tarikh tamat.

Sebelum mencuba kaedah semula jadi, pastikan anda berbincang dengan bidan atau doktor anda. Ini amat penting jika terdapat sebarang komplikasi dalam kehamilan anda.